title: 2011/780/UE: Deċiżjoni tal-Kunsill tat- 28 ta’ Novembru 2011 dwar il-pożizzjoni li għandha tittieħed mill-Unjoni Ewropea fil-Kumitat Konġunt taż-ŻEE dwar emenda għall-Anness XIII (Trasport) mal-Ftehim taż-ŻEE

text:
                  2.12.2011

                  MT

                  Il-Ġurnal Uffiċjali tal-Unjoni Ewropea

                  L 319/1

            DEĊIŻJONI TAL-KUNSILL
      tat-28 ta’ Novembru 2011
      dwar il-pożizzjoni li għandha tittieħed mill-Unjoni Ewropea fil-Kumitat Konġunt taż-ŻEE dwar emenda għall-Anness XIII (Trasport) mal-Ftehim taż-ŻEE
      (2011/780/UE)
      IL-KUNSILL TAL-UNJONI EWROPEA,
      Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 100(2) flimkien mal-Artikolu 218(9) tiegħu,
      Wara li kkunsidra r-Regolament tal-Kunsill (KE) Nru 2894/94 tat-28 ta’ Novembru 1994 dwar arranġamenti għall-implimentazzjoni tal-Ftehim dwar iż-Żona Ekonomika Ewropea (1), u b’mod partikolari l-Artikolu 1(3) tiegħu,
      Wara li kkunsidra l-proposta mill-Kummissjoni Ewropea,
      Billi:

                  (1)

                  Fl-Anness XIII mal-Ftehim dwar iż-Żona Ekonomika Ewropea (minn hawn ’il quddiem “il-Ftehim”) jinsabu dispożizzjonijiet u arranġamenti speċifiċi rigward it-trasport.

                  (2)

                  Ir-Regolament (KE) Nru 216/2008 tal-Parlament Ewropew u tal-Kunsill tal-20 ta’ Frar 2008 dwar regoli komuni fil-kamp tal-avjazzjoni ċivili u li jistabblixxi Aġenzija Ewropea tas-Sikurezza tal-Avjazzjoni, u li jħassar id-Direttiva tal-Kunsill 91/670/KEE, ir-Regolament (KE) Nru 1592/2002 u d-Direttiva 2004/36/KE (2) għandu bħala l-għan prinċipali tiegħu li jiġi stabbilit u miżmum livell uniformi għoli ta’ sikurezza fl-avjazzjoni ċivili fi ħdan l-Unjoni.

                  (3)

                  L-attivitajiet tal-Aġenzija Ewropea tas-Sikurezza tal-Avjazzjoni jistgħu jaffettwaw il-livell tas-sikurezza tal-avjazzjoni ċivili fi ħdan iż-Żona Ekonomika Ewropea.

                  (4)

                  Ir-Regolament (KE) Nru 216/2008 għandu għalhekk ikun inkorporat fil-Ftehim sabiex tkun permessal-parteċipazzjoni sħiħa mill-Istati tal-EFTA fl-Aġenzija Ewropea tas-Sikurezza tal-Avjazzjoni.

                  (5)

                  Ladarba r-Regolament (KE) Nru 216/2008 jħassar ir-Regolament (KE) Nru 1592/2002 (3), li ġie inkorporat fil-Ftehim, ir-Regolament (KE) Nru 1592/2002 konsegwentement għandu jitħassar taħt il-Ftehim.

                  (6)

                  L-Anness XIII mal-Ftehim għandu jiġi emendat kif meħtieġ.

                  (7)

                  L-Unjoni għandha għalhekk tieħu l-pożizzjoni, fi ħdan il-Kumitat Konġunt taż-ŻEE, stipulata fl-abbozz tad-Deċiżjoni li jinsab mehmuż,

            ADOTTA DIN ID-DEĊIŻJONI:
      Artikolu 1
      Il-pożizzjoni li għandha tittieħed mill-Unjoni Ewropea fi ħdan il-Kumitat Konġunt taż-ŻEE dwar l-emenda maħsuba għall-Anness XIII (Trasport) mal-Ftehim għandha tkun ibbażata fuq l-abbozz tad-Deċiżjoni tal-Kumitat Konġunt taż-ŻEE mehmuż ma’ din id-Deċiżjoni.
      Artikolu 2
      Din id-Deċiżjoni għandha tidħol fis-seħħ fil-jum tal-adozzjoni tagħha.

         Magħmul fi Brussell, it-28 ta’ Novembru 2011.

               Għall-Kunsill

               Il-President

            K. SZUMILAS

         (1)  ĠU L 305, 30.11.1994, p. 6.

         (2)  ĠU L 79, 19.3.2008, p. 1.

         (3)  Ir-Regolament (KE) Nru 1592/2002 tal-Parlament Ewropew u tal-Kunsill tal-15 ta’ Lulju 2002 dwar regoli komuni fil-kamp tal-avjazzjoni ċivili u li jistabblixxi Aġenzija tas-Sigurtà tal-Avjazzjoni Ewropea (ĠU L 240, 7.9.2002, p. 1).

         ABBOZZ
         DEĊIŻJONI TAL-KUMITAT KONĠUNT TAŻ-ŻEE Nru …/2011/UE
         ta’ …
         li temenda l-Anness XIII (Trasport) mal-Ftehim taż-ŻEE
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea, kif emendat mill-Protokoll li jaġġusta l-Ftehim dwar iż-Żona Ekonomika Ewropea (minn hawn ’il quddiem “il-Ftehim”), u b’mod partikolari l-Artikolu 98 tiegħu,
         Billi:

                     (1)

                     L-Anness XIII mal-Ftehim kien emendat b’Deċiżjoni tal-Kumitat Konġunt taż-ŻEE Nru …/… ta’ … (1).

                     (2)

                     Ir-Regolament (KE) Nru 216/2008 tal-Parlament Ewropew u tal-Kunsill tal-20 ta’ Frar 2008 dwar regoli komuni fil-kamp tal-avjazzjoni ċivili u li jistabblixxi Aġenzija Ewropea tas-Sikurezza tal-Avjazzjoni, u li jħassar id-Direttiva tal-Kunsill 91/670/KEE, ir-Regolament (KE) Nru 1592/2002 u d-Direttiva 2004/36/KE (2) għandu bħala l-għan prinċipali tiegħu li jiġi stabbilit u miżmum livell uniformi għoli ta’ sikurezza fl-avjazzjoni ċivili fi ħdan l-Unjoni.

                     (3)

                     L-attivitajiet tal-Aġenzija Ewropea tas-Sikurezza tal-Avjazzjoni jistgħu jaffettwaw il-livell tas-sikurezza tal-avjazzjoni ċivili fi ħdan iż-Żona Ekonomika Ewropea.

                     (4)

                     Ir-Regolament (KE) Nru 216/2008 għandu għalhekk ikun inkorporat fil-Ftehim sabiex tkun permessal-parteċipazzjoni sħiħa mill-Istati tal-EFTA fl-Aġenzija Ewropea tas-Sikurezza tal-Avjazzjoni.

                     (5)

                     Ir-Regolament (KE) Nru 216/2008 jħassar ir-Regolament (KE) Nru 1592/2002 tal-Parlament Ewropew u tal-Kunsill (3), li ġie inkorporat fil-Ftehim Nru 1592/2002 u li konsegwentement għandu jitħassar taħt il-Ftehim,

               ADOTTA DIN ID-DEĊIŻJONI:
         Artikolu 1
         L-Anness XIII mal-Ftehim għandu jiġi emendat kif speċifikat fl-Anness ma’ din id-Deċiżjoni.
         Artikolu 2
         It-testi tar-Regolament (KE) Nru 216/2008 fil-lingwa Islandiża u Norveġiża, li għandhom jiġu pubblikati fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, huma awtentiċi.
         Artikolu 3
         Din id-Deċiżjoni għandha tidħol fis-seħħ fil- …, sakemm in-notifiki kollha taħt l-Artikolu 103(1) tal-Ftehim ikunu saru lill-Kumitat Konġunt taż-ŻEE (*).
         Artikolu 4
         Din id-Deċiżjoni għandha tiġi ppubblikata fis-Sezzjoni taż-ŻEE, u fis-Suppliment taż-ŻEE, ta’ Il-Ġurnal Uffiċjali tal-Unjoni Ewropea.

            Magħmul fi Brussell, …

                  Għall-Kumitat Konġunt ŻEE

                  The President

                  The Secretaries to the EEA Joint Committee

            (1)  ĠU L …

            (2)  ĠU L 79, 19.3.2008, p. 1.

            (3)  ĠU L 240, 7.9.2002, p. 1.

            (*)  [L-ebda ħtiġijiet kostituzzjonali indikati.] [Ħtiġijiet kostituzzjonali indikati.]

            Dikjarazzjoni mill-Istati tal-EFTA mad-Deċiżjoni tal-Kumitat Konġunt taż-ŻEE Nru … li tinkorpora fil-Ftehim ir-Regolament (KE) Nru 216/2008 tal-Parlament Ewropew u tal-Kunsill tal-20 ta’ Frar 2008 dwar regoli komuni fil-kamp tal-avjazzjoni ċivili u li jistabbilixxi Aġenzija Ewropea tas-Sikurezza tal-Avjazzjoni, u li jħassar id-Direttiva tal-Kunsill 91/670/KEE, ir-Regolament (KE) Nru 1592/2002 u d-Direttiva 2004/36/KE

               “Ir-Regolament (KE) Nru 216/2008 tal-Parlament Ewropew u tal-Kunsill jittratta fost affarijiet oħra dwar l-awtorità li jiġu imposti multi u ħlasijiet penali perjodiċi fil-kamp tas-sikurezza tal-avjazzjoni. L-inkorporazzjoni ta’ dan ir-Regolament hija mingħajr preġudizzju għas-soluzzjonijiet istituzzjonali rigward atti futuri li jagħtu setgħat biex jiġu imposti sanzjonijiet.”

            ANNESS

               mad-Deċiżjoni tal-Kumitat Konġunt taż-ŻEE Nru …

            L-Anness XIII mal-Ftehim għandu jiġi emendat kif ġej:

                        (1)

                        L-inċiż li ġej għandu jiżdied fil-punti 66a (ir-Regolament tal-Kunsill (KEE) Nru 3922/91) u 66r (id-Direttiva 2004/36/KE tal-Parlament Ewropew u tal-Kunsill):

                                    “—

                                       32008 R 0216: Regolament (KE) Nru 216/2008 tal-Parlament Ewropew u tal-Kunsill tas-20 ta’ Frar 2008 (ĠU L 79, 19.3.2008. p. 1).”;

                        (2)

                        Dan li ġej għandu jiżdied mal-punt 68a (Direttiva tal-Kunsill 91/670/KEE):
                        “, kif emendat permezz ta’:

                                    —

                                       32008 R 0216: Regolament (KE) Nru 216/2008 tal-Parlament Ewropew u tal-Kunsill tas-20 ta’ Frar 2008 (ĠU L 79, 19.3.2008. p. 1).”;

                        (3)

                        It-test ta’ punt 66n (ir-Regolament (KE) Nru 1592/2002 tal-Parlament Ewropew u tal-Kunsill) għandu jiġi mibdul b’dan li ġej:
                        “32008 R 0216: Ir-Regolament (KE) Nru 216/2008 tal-Parlament Ewropew u tal-Kunsill tal-20 ta’ Frar 2008 dwar regoli komuni fil-kamp tal-avjazzjoni ċivili u li jistabblixxi Aġenzija Ewropea tas-Sikurezza tal-Avjazzjoni, u li jħassar id-Direttiva tal-Kunsill 91/670/KEE, ir-Regolament (KE) Nru 1592/2002 u d-Direttiva 2004/36/KE (ĠU L 79, 19.3.2008, p. 1).
                        Id-dispożizzjonijiet tar-Regolament għandhom, għall-finijiet ta’ dan il-Ftehim, jinqraw bl-adattamenti li ġejjin:

                                    (a)

                                    Sakemm mhux stabbilit xorta oħra aktar ’l isfel, u minkejja d-dispożizzjonijiet tal-Protokoll Nru 1 għall-Ftehim, it-terminu ‘Stat/i Membru/i’ fir-Regolament għandu, b’żieda mat-tifsira tiegħu fir-Regolament, jinftiehem li jinkludi l-Istati Membri fl-EFTA. Il-Paragrafu 11 ta’ Protokoll 1 għandu japplika.

                                    (b)

                                    Fir-rigward tal-Istati tal-EFTA, skont kif u meta xieraq, l-Aġenzija għandha tassisti lill-Awtorità ta’ Sorveljanza tal-EFTA jew lill-Kumitat Permanenti, skont il-każ, fil-qadi tal-kompiti rispettivi tagħhom. L-Aġenzija u l-Awtorità ta’ Sorveljanza tal-EFTA jew il-Kumitat Permanenti, skont kif ikun il-każ, għandhom jikkooperaw u jiskambjaw informazzjoni kif u meta xieraq.

                                    (c)

                                    Xejn f’dan ir-Regolament ma għandu jkun interpretat fis-sens ta’ trasferiment ta’ poteri lill-Aġenzija biex taġixxi f’isem l-Istati tal-EFTA fl-ambitu ta’ ftehimiet internazzjonali għal raġunijiet differenti għajr dawk biex tgħinhom fil-qadi tal-obbligi tagħhom skont dawn il-ftehimiet.

                                    (d)

                                    L-Artikolu 12 hu emendat kif ġej:

                                                (i)

                                                Fil-paragrafu 1, għandha tiddaħħal il-frażi ‘jew Stat tal-EFTA’ wara l-kelma ‘il-Komunità’.

                                                (ii)

                                                Il-Paragrafu 2 għandu jinbidel b’dan li ġej:
                                                ‘Kull meta l-Unjoni tinnegozja ma’ pajjiż terz sabiex tikkonkudi ftehim li fih jiġi stabbilit li Stat Membru jew l-Aġenzija jista’/tista’ joħroġ/toħroġ ċertifikati abbażi taċ-ċertifikati maħruġa mill-awtoritajiet ajronawtiċi ta’ dak il-pajjiż terz, għandha tagħmel ħilitha biex tikseb għall-Istati tal-EFTA offerta ta’ ftehim analogu mal-pajjiż terz ikkonċernat. Min-naħa tagħhom, l-Istati tal-EFTA għandhom jikkonkludu ftehimiet mal-pajjiżi terzi korrispondenti għal dawk tal-Unjoni.’

                                    (e)

                                    Is-subparagrafu segwenti għandu jiżdied fl-Artikolu 14(7):
                                    ‘Mingħajr preġudizzju għall-paragrafu 4(d) tal-Protokoll 1 għall-Ftehim taż-ŻEE, meta l-Kummissjoni u l-Awtorità ta’ Sorveljanza tal-EFTA jiskambjaw informazzjoni fuq deċiżjoni meħuda skont dan il-paragrafu, il-Kummissjoni għandha tikkomunika l-informazzjoni li waslet mingħand l-Awtorità ta’ Sorveljanza tal-EFTA lill-Istati Membri tal-UE, u l-Awtorità ta’ Sorveljanza tal-EFTA għandha tikkomunika l-informazzjoni li rċiviet mill-Kummissjoni lill-Istati tal-EFTA.’

                                    (f)

                                    Fl-Artikolu 15 għandu jiżdied il-paragrafu li ġej:
                                    ‘5.   Ir-Regolament (KE) Nru 1049/2001 tal-Parlament Ewropew u tal-Kunsill tat-30 ta’ Mejju 2001 dwar l-aċċess pubbliku għal dokumenti tal-Parlament Ewropew, il-Kunsill u l-Kummissjoni għandu, għall-applikazzjoni tar-Regolament, japplika għal kull dokument tal-Aġenzija fir-rigward tal-Istati tal-EFTA wkoll’.

                                    (g)

                                    Dan li ġej għandu jiżdied mal-Artikolu 17(2)(b):
                                    ‘L-Aġenzija għandha wkoll tassisti lill-Awtorità ta’ Sorveljanza tal-EFTA u tipprovdiha bl-istess appoġġ, fejn tali miżuri u ħidmiet jaqgħu fil-kompetenza tal-Awtorità skont il-Ftehim.’

                                    (h)

                                    L-Artikolu 17(2)(e) għandu jiġi sostitwit b’dan li ġej:
                                    ‘fil-qasam tal-kompetenza tagħha, tmexxi funzjonijiet u kompiti assenjati lil Partijiet Kontraenti minn Konvenzjonijiet internazzjonali applikabbli, b’mod partikolari l-Konvenzjoni ta’ Chicago. L-awtoritajiet tal-avjazzjoni nazzjonali tal-Istati tal-EFTA għandhom jwettqu dawn il-funzjonijiet u l-kompiti kif previst f’dan ir-Regolament biss.’

                                    (i)

                                    L-ewwel sentenza tal-Artikolu 20 għandha tinbidel minn dan li ġej:
                                    ‘Fir-rigward ta’ prodotti, partijiet u tagħmir imsemmijin fl-Artikolu 4(1)(a) u (b), l-Aġenzija għandha, meta applikabbli u kif speċifikat fil-Konvenzjoni ta’ Chicago jew l-Annessi tagħha, twettaq il-funzjonijiet u l-kompiti tal-Istat tad-disinn, il-manifattura jew ir-reġistrazzjoni meta relatati mal-approvazzjoni tad-disinn. L-awtoritajiet tal-avjazzjoni nazzjonali tal-Istati tal-EFTA għandhom jwettqu dawn il-funzjonijiet u l-kompiti biss kif assenjati lilhom skont dan l-Artikolu.’

                                    (j)

                                    L-Artikolu 24 hu emendat kif ġej:

                                                (i)

                                                Dan li ġej għandu jiġi miżjud fil-paragrafu 1:
                                                ‘L-Aġenzija għandha tirrapporta lill-Awtorità ta’ Sorveljanza tal-EFTA dwar spezzjonijiet ta’ standardizzazzjoni fi Stat tal-EFTA.’

                                                (ii)

                                                Dan li ġej għandu jiġi miżjud fil-paragrafu 4:
                                                ‘Fir-rigward tal-Istati tal-EFTA, l-Aġenzija għandha tiġi kkonsultata mill-Awtorità ta’ Sorveljanza tal-EFTA.’

                                    (k)

                                    Dan li ġej għandu jiġi miżjud fl-Artikolu 25(1):
                                    ‘Il-poter li jingħataw multi u ħlasijiet perjodiċi bħala penali lil persuni u lil impriżi li lilhom l-Aġenzija tkun ħarġet ċertifikat għandu fil-każ fejn dawn il-persuni jew impriżi jinsabu stabbiliti fi Stat tal-EFTA, ikun f’idejn l-Awtorità ta’ Sorveljanza tal-EFTA.’

                                    (l)

                                    Fl-Artikolu 25(4) il-frażi ‘Qorti tal-Ġustizzja tal-Komunitajiet Ewropej’ għandha tiġi sostitwita b’‘Il-Qorti tal-EFTA’ u l-kelma ‘Kummissjoni’ għandha tiġi sostitwita b’‘L-Awtorità ta’ Sorveljanza tal-EFTA’ fir-rigward tal-Istati EFTA.

                                    (m)

                                    Fl-Artikolu 29 għandu jiżdied il-paragrafu li ġej:
                                    ‘4.   Permezz ta’ deroga mill-Artikolu 12(2)(a) tal-Kundizzjonijiet tal-impjieg ta’ ħaddiema oħrajn tal-Unjoni Ewropej, ċittadini tal-Istati tal-EFTA li jgawdu d-drittijiet kollha tagħhom bħala ċittadini jistgħu jiddaħħlu jaħdmu b’kuntratt mid-Direttur Eżekuttiv tal-Aġenzija.’

                                    (n)

                                    Dan li ġej għandu jiġi miżjud fl-Artikolu 30:
                                    ‘L-Istati tal-EFTA għandhom japplikaw għall-Aġenzija u l-impjegati tagħha, il-Protokoll ta’ il-Privileġġi u l-Immunitajiet tal-Unjoni Ewropej u regoli oħra applikabbli adottati skont il-Protokoll.’

                                    (o)

                                    Dawn il-kliem li ġejjin għandhom jiddaħħlu wara l-kelma “Komunità” fl-Artikolu 32(1):
                                    ‘, Islandiża u Norveġiża:’

                                    (p)

                                    Dan li ġej għandu jiddaħħal wara l-Artikolu 33(2)(c):

                                                ‘(ca)

                                                ir-rapport ġenerali annwali u l-programm ta’ ħidma tal-Aġenzija, skont il-paragrafi (b) u (c) rispettivament, għandu jintbagħat lill-Awtorità ta’ Sorveljanza tal-EFTA.’

                                    (q)

                                    Fl-Artikolu 34 għandu jiżdied il-paragrafu li ġej:
                                    ‘4.   L-Istati tal-EFTA għandhom jipparteċipaw b’mod sħiħ fil-Bord Amministrattiv u fi ħdanu għandu jkollhom l-istess drittijiet u obbligi bħall-Istati Membri tal-UE, ħlief id-dritt għall-vot.’

                                    (r)

                                    Fl-Artikolu 41 għandu jiżdied il-paragrafu li ġej:
                                    “6.   Ċittadini tal-Istati tal-EFTA ser ikunu eleġibbli bħala membri, inklużi Presidenti, fil-Bord tal-Appell. Meta l-Kummissjoni tfassal lista ta’ persuni li hemm referenza għalihom fil-paragrafu 3 ser tikkunsidra ukoll persuni adattati b’nazzjonalitajiet tal-Istati tal-EFTA.”

                                    (s)

                                    Dan li ġej għandu jiżdied fl-aħħar tal-Artikolu 54(1):
                                    ‘Fir-rigward tal-Istati tal-EFTA, l-Aġenzija għandha tassisti lill-Awtorità ta’ Sorveljanza tal-EFTA fit-twettiq tal-kompiti msemmija qabel.’

                                    (t)

                                    Dawn il-kliem li ġejjin għandhom jiddaħħlu wara l-kelma “Trattat” fl-ewwel sentenza tal-Artikolu 58(3):
                                    ‘jew bl-Islandiż jew bin-Norveġiż’

                                    (u)

                                    Fl-Artikolu 59 għandu jiżdied il-paragrafu li ġej:
                                    ‘12.   L-Istati tal-EFTA għandhom jipparteċipaw fil-kontribuzzjoni finanzjarja mill-Komunità li hemm referenza għaliha fil-paragrafu 1(a). Għal dan il-għan, il-proċeduri stabbiliti fl-Artikolu 82(1)(a) u l-Protokoll 32 tal-Ftehim għandhom japplikaw mutatis mutandis.’

                                    (v)

                                    Il-paragrafi li ġejjin jiżdiedu mal-Artikolu 65:
                                    ‘8.   L-Istati tal-EFTA għandhom jipparteċipaw b’mod sħiħ fil-kumitat stabbilit skont paragrafu 1, u fi ħdanu għandu jkollhom l-istess drittijiet u obbligi bħall-Istati Membri tal-UE, ħlief id-dritt għall-vot.
                                    9.   Fejn ikun hemm nuqqas ta’ ftehim bejn il-Kummissjoni u l-kumitat, il-Kunsill jista’ jieħu deċiżjoni dwar il-materja inkwistjoni, l-Istati tal-EFTA jistgħu jqajmu l-kwistjoni fil-Kumitat Konġunt taż-ŻEE skont l-Artikolu 5 tal-Ftehim.’

                                    (w)

                                    Fejn applikabbli, u sakemm mhux previst mod ieħor, l-adattamenti ta’ hawn fuq għandhom japplikaw mutatis mutandis għal leġiżlazzjoni oħra tal-Unjoni li tagħti setgħat lill-Aġenzija u inkorporata f’dan il-Ftehim.”.


title: 2014/225/UE: Deċiżjoni tal-Kunsill tal- 14 ta' April 2014 li taħtar membru Olandiż u membru supplenti Olandiż fil-Kumitat tar-Reġjuni

text:
               24.4.2014

               MT

               Il-Ġurnal Uffiċjali tal-Unjoni Ewropea

               L 121/58

         DEĊIŻJONI TAL-KUNSILL
   tal-14 ta' April 2014
   li taħtar membru Olandiż u membru supplenti Olandiż fil-Kumitat tar-Reġjuni
   (2014/225/UE)
   IL-KUNSILL TAL-UNJONI EWROPEA,
   Wara li kkunsidraw it-Trattat dwar il-Funzjonament tal-Unjoni Ewropea, u b'mod partikolari l-Artikolu 305 tiegħu,
   Wara li kkunsidra l-proposta mill-Gvern Olandiż,
   Billi:

               (1)

               Fit-22 ta' Diċembru 2009 u fit-18 ta' Jannar 2010, il-Kunsill adotta d-Deċiżjoni 2009/1014/UE (1) u d-Deċiżjoni 2010/29/UE (2) li jaħtru l-membri u l-membri supplenti fil-Kumitat tar-Reġjuni għall-perijodu mis-26 ta' Jannar 2010 sal-25 ta' Jannar 2015.

               (2)

               Konsegwentement għat-tmiem tal-mandat tas-Sur P.G. de VEY MESTDAGH sar vakanti siġġu ta' membru fil-Kumitat tar-Reġjuni. Konsegwentement għat-tmiem tal-mandat tas-Sinjura S.A.E. sar vakanti siġġu ta' membru supplenti fil-Kumitat tar-Reġjuni. POEPJES,

         ADOTTAT DIN ID-DEĊIŻJONI:
   Artikolu 1
   Dawn li ġejjin huma b'dan maħturin fil-Kumitat tar-Reġjuni għall-bqija tal-mandat attwali, jiġifieri sal-25 ta' Jannar 2015:

               (a)

               bħala membru:
               Is-Sur Bote WILPSTRA, member of the Executive Council of the Province of Groningen

               u

               (b)

               bħala membru supplenti:
               Is-Sur Hans KONST, member of the Executive Council of the Province of Fryslân.

         Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Lussemburgu, l-14 ta' April 2014.

            Għall-Kunsill

            Il-President

         A. TSAFTARIS

      (1)  ĠU L 348, 29.12.2009, p. 22.

      (2)  ĠU L 12, 19.1.2010, p. 11.


title: Ħatra ta' membru tal-Qorti tal-Awdituri - Is-Sur Louis Galea Kumitat għall-Kontroll tal-Baġit Deċiżjoni tal-Parlament Ewropew tal- 25 ta' Marzu 2010 dwar in-nomina ta' Louis Galea bħala Membru tal-Qorti tal-Awdituri (C7-0020/2010 – 2010/0808(NLE))

text:
               7.1.2011

               MT

               Il-Ġurnal Uffiċjali tal-Unjoni Ewropea

               CE 4/69

         Il-Ħamis 25 ta' Marzu 2010Ħatra ta' membru tal-Qorti tal-Awdituri - Is-Sur Louis Galea
   P7_TA(2010)0080
   Kumitat għall-Kontroll tal-Baġit Deċiżjoni tal-Parlament Ewropew tal-25 ta' Marzu 2010 dwar in-nomina ta' Louis Galea bħala Membru tal-Qorti tal-Awdituri (C7-0020/2010 – 2010/0808(NLE))
   2011/C 4 E/19
   (Konsultazzjoni)

      Il-Parlament Ewropew,
   wara li kkunsidra l-Artikolu 286(2) tat-Trattat FUE, skont liema artikolu ġie kkonsultat mill-Kunsill (C7-0020/2010),
   wara li kkunsidra l-fatt li, fil-laqgħa tiegħu tal-15 ta' Marzu 2010, il-Kumitat għall-Kontroll tal-Baġit sema' lill-persuna nominata mill-Kunsill bħala Membru tal-Qorti tal-Awdituri,
   wara li kkunsidra l-Artikolu 108 tar-Regoli ta' Proċedura tiegħu,
   wara li kkunsidra r-rapport tal-Kumitat għall-Kontroll tal-Baġit (A7-0042/2010),

               A.

               billi Louis Galea jissodisfa il-kundizzjonijiet stipulati fl-Artikolu 286(1) tat-Trattat FUE,

               1.

               Jagħti opinjoni favorevoli dwar in-nominazzjoni ta' Louis Galea bħala Membru tal-Qorti tal-Awdituri;

               2.

               Jagħti istruzzjonijiet lill-President tiegħu sabiex jgħaddi din id-deċiżjoni lill-Kunsill u, għal skopijiet ta' informazzjoni, lill-Qorti tal-Awdituri, lill-istituzzjonijiet l-oħra tal-Unjoni Ewropea u lill-istituzzjonijiet ta' verifika tal-Istati Membri.


title: Id-Deċiżjoni tal-Kunsill tat-30 ta' Novembru 2000 dwar id-deklassifikazzjoni ta' ċerti partijiet tal-Manwal Komuni adottat mill-Kumitat Eżekuttiv stabbilit mill-Konvenzjoni li timplimenta l-Ftehim ta' Schengen ta' l-14 ta' Ġunju 1985

text:
Avviż Legali Importanti

|

32000D0751

Official Journal L 303 , 02/12/2000 P. 0029 - 0029

		Id-Deċiżjoni tal-Kunsilltat-30 ta' Novembru 2000dwar id-deklassifikazzjoni ta' ċerti partijiet tal-Manwal Komuni adottat mill-Kumitat Eżekuttiv stabbilit mill-Konvenzjoni li timplimenta l-Ftehim ta' Schengen ta' l-14 ta' Ġunju 1985(2000/751/KE)IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u partikolarment l-Artikolu 207 tiegħu,Billi:(1) Bid-Deċiżjonijiet tiegħu ta' l-14 ta' Diċembru 1993 (SCH/Com-ex (93) 22 rev) u t-23 ta' Ġunju 1998 (SCH/Com-ex (98) 17), il-Kumitat Eżekuttiv stabbilit bil-Konvenzjoni li jimplimenta l-Ftehim ta' Schengen ta' l-14 ta' Ġunju 1985, li nbidlet bil-Kunsill skond l-Artikolu 2 tal-Protokoll ta' Schengen, ikklassifikat bħala "Kunfidenzjali" id-dispoSizzjonijiet kollha tal-Manwal Komuni, li l-aħħar verżjonijiet tiegħu ġew adottati bid-Deċiżjoni ta' l-imsemmi Kumitat Eżekuttiv fit-28 ta' April 1999 (SCH/Com-ex (99) 13).(2) Il-Manwal Komuni u d-Deċiżjonijiet tal-Kumitat Eżekuttiv dwar il-klassifikazzjoni tagħha jifformaw parti mill-acquis ta' Schengen kif definit mill-Kunsill u d-Deċiżjoni tiegħu 1999/435/KE [1].(3) Ċerti partijiet tal-Manwal Komuni għandhom jiġu deklassifikati, u li jinkludu d-disposizzjojnijiet li jikkorrespondu mad-disposizzjonijiet ta' l-Istruzzjonijiet Konsulari Komuni li m'humiex ikklassifikati,IDDEĊIEDA KIF ĠEJ:Artikolu 1Parti I u l-Annessi 1, 2, 3, 4, 5, 5a, 6, 6a, 7, 8, 8a, 9, 10, 11, 12, 13, 14 u 14a tal-Manwal Komuni għandhom jiġu deklassifikati.Artikolu 2Il-partijiet deklassifikati tal-Manwal Komuni għandhom jiġu ppubblikati fil-Ġurnal Uffiċjali tal-Komunitajiet Ewropej.Artikolu 3Din id-Deċiżjoni għandha tidħol fis-seħħ dak in-nhar li tiġi ppubblikata.Magħmula fi Brussel, it-30 ta' Novembru 2000.Għall-KunsillIl-PresidentM. Lebranchu[1] ĠU L 176, ta' l-10.7.1999, pġ. 1.--------------------------------------------------


title: Deċiżjoni tal-Kunsill (UE) 2017/619 tas-27 ta' Marzu 2017 li taħtar membru supplenti, propost mir-Renju ta' Spanja, fil-Kumitat tar-Reġjuni

text:
               1.4.2017

               MT

               Il-Ġurnal Uffiċjali tal-Unjoni Ewropea

               L 89/8

         DEĊIŻJONI TAL-KUNSILL (UE) 2017/619
   tas-27 ta' Marzu 2017
   li taħtar membru supplenti, propost mir-Renju ta' Spanja, fil-Kumitat tar-Reġjuni
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 305 tiegħu,
   Filwaqt li kkunsidra l-proposta mill-Gvern Spanjol,
   Billi:

               (1)

               Fis-26 ta' Jannar 2015, fil-5 ta' Frar 2015 u fit-23 ta' Ġunju 2015, il-Kunsill adotta d-Deċiżjonijiet (UE) 2015/116 (1), (UE) 2015/190 (2) u (UE) 2015/994 (3) li jaħtru l-membri u l-membri supplenti fil-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020. Fil-5 ta' Ottubru 2015, permezz tad-Deċiżjoni tal-Kunsill (UE) 2015/1792 (4), is-Sur Borja COROMINAS FISAS ġie sostitwit mis-Sinjura Yolanda IBARROLA DE LA FUENTE bħala membru supplenti.

               (2)

               Konsegwentement għal tmiem il-mandat tas-Sinjura Yolanda IBARROLA DE LA FUENTE, sar vakanti s-siġġu ta' membru supplenti fil-Kumitat tar-Reġjuni,

         ADOTTA DIN ID-DEĊIŻJONI:
   Artikolu 1
   Huwa b'dan maħtur membru supplenti fil-Kumitat tar-Reġjuni għall-bqija tal-mandat attwali, li jintemm fil-25 ta' Jannar 2020:

               —

               Is-Sur Ignacio Javier GARCÍA GIMENO, Director General de Asuntos Europeos y Cooperación con el Estado de la Comunidad de Madrid.

         Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, is-27 ta' Marzu 2017.

            Għall-Kunsill

            Il-President

         C. ABELA

      (1)  Id-Deċiżjoni tal-Kunsill (UE) 2015/116 tas-26 ta' Jannar 2015 li taħtar il-membri u l-membri supplenti tal-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020 (ĠU L 20, 27.1.2015, p. 42).

      (2)  Id-Deċiżjoni tal-Kunsill (UE) 2015/190 tal-5 ta' Frar 2015 li taħtar il-membri u membri supplenti tal-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020 (ĠU L 31, 7.2.2015, p. 25).

      (3)  Id-Deċiżjoni tal-Kunsill (UE) 2015/994 tat-23 ta' Ġunju 2015 li taħtar il-membri u l-membri supplenti tal-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020 (ĠU L 159, 25.6.2015, p. 70).

      (4)  Id-Deċiżjoni tal-Kunsill (UE) 2015/1792 tal-5 ta' Ottubru 2015 li taħtar ħames membri Spanjoli u ħames membri supplenti Spanjoli fil-Kumitat tar-Reġjuni (ĠU L 260, 7.10.2015, p. 28).


title: 2010/632/UE: Deċiżjoni tal-Kunsill tal- 15 ta’ Ottubru 2010 li taħtar membru Rumen tal-Kumitat Ekonomiku u Soċjali Ewropew għall-perijodu mill- 21 ta’ Settembru 2010 sal- 20 ta’ Settembru 2015

text:
               23.10.2010

               MT

               Il-Ġurnal Uffiċjali tal-Unjoni Ewropea

               L 279/32

         DEĊIŻJONI TAL-KUNSILL
   tal-15 ta’ Ottubru 2010
   li taħtar membru Rumen tal-Kumitat Ekonomiku u Soċjali Ewropew għall-perijodu mill-21 ta’ Settembru 2010 sal-20 ta’ Settembru 2015
   (2010/632/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikoli 300(2) u 302 tiegħu, flimkien mal-Artikolu 7 tal-Protokoll dwar id-Dispożizzjonijiet Transitorji anness għat-Trattat dwar l-Unjoni Ewropea, għat-Trattat dwar il-Funzjonament tal-Unjoni Ewropea u għat-Trattat li jistabbilixxi l-Komunità Ewropea tal-Enerġija Atomika,
   Wara li kkunsidra l-proposta tar-Rumanija,
   Wara li kkunsidra l-opinjoni tal-Kummissjoni Ewropea,
   Billi:

               (1)

               Il-mandat tal-membri tal-Kumitat Ekonomiku u Soċjali Ewropew skada fl-20 ta’ Settembru 2010.

               (2)

               Fit-13 ta’ Settembru 2010 l-Kunsill adotta d-Deċiżjoni 2010/570/UE, Euratom, li taħtar il-membri tal-Kumitat Ekonomiku u Soċjali Ewropew għall-perijodu mill-21 ta’ Settembru 2010 sal-20 ta’ Settembru 2015 (1) minbarra membru Rumen li l-awtoritajiet Rumeni żammew id-dritt li jipproponu fi stadju aktar tard.

               (3)

               F’ittra mibgħuta lill-Kunsill fit-28 ta’ Settembru 2010, l-awtoritajiet Rumeni ipproponew lill-Kunsill kandidat sabiex jiġi maħtur membru tal-Kumitat Ekonomiku u Soċjali Ewropew għall-perijodu msemmi hawn fuq u dan sabiex timtela l-lista tal-membri allokati lir-Rumanija skont it-Trattat,

         ADOTTA DIN ID-DEĊIŻJONI:
   Artikolu 1
   Is-Sur Eugen LUCAN huwa maħtur membru tal-Kumitat Ekonomiku u Soċjali Ewropew, għall-perijodu mill-21 ta’ Settembru 2010 sal-20 ta’ Settembru 2015.
   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fil-Lussemburgu, il-15 ta’ Ottubru 2010.

            Għall-Kunsill

            Il-President

         E. SCHOUPPE

      (1)  ĠU L 251, 25.9.2010, p. 8.


title: 2014/623/UE: Deċiżjoni tal-Parlament Ewropew tat- 3 ta’ April 2014 dwar il-kwittanza għall-implimentazzjoni tal-baġit tal-Impriża Konġunta “Clean Sky” għas-sena finanzjarja 2012

text:
               5.9.2014

               MT

               Il-Ġurnal Uffiċjali tal-Unjoni Ewropea

               L 266/318

         DEĊIŻJONI TAL-PARLAMENT EWROPEW
   tat-3 ta’ April 2014
   dwar il-kwittanza għall-implimentazzjoni tal-baġit tal-Impriża Konġunta “Clean Sky” għas-sena finanzjarja 2012
   (2014/623/UE)
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Impriża Konġunta “Clean Sky” għas-sena finanzjarja 2012,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Impriża Konġunta “Clean Sky” għas-sena finanzjarja 2012, flimkien mat-tweġibiet tal-Impriża Konġunta (1),

               —

               wara li kkunsidra r-rakkomandazzjoni tal-Kunsill tat-18 ta’ Frar 2014 (05851/2014 — C7-0053/2014),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 208 tiegħu,

               —

               wara li kkunsidra r-Regolament tal-Kunsill (KE) Nru 71/2008 tal-20 ta’ Diċembru 2007 li jistabbilixxi l-Impriża Konġunta “Clean Sky” (4), u b’mod partikolari l-Artikolu 11(4) tiegħu,

               —

               wara li kkunsidra r-Regoli Finanzjarji tal-Impriza Konġunta “Clean Sky”, adottati bid-deċizjoni tal-Bord ta’ Tmexxija tagħha fis-7 ta’ Novembru 2008,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (5),

               —

               wara li kkunsidra r-Regolament ta’ Delega tal-Kummissjoni (UE) Nru 1271/2013 tat-30 ta’ Settembru 2013 dwar Regolament Finanzjarju ta’ qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (6), u b’mod partikolari l-Artikolu 108 tiegħu,

               —

               wara li kkunsidra r-Regola 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A7-0210/2014),

               1.

               Jagħti l-kwittanza lid-Direttur Eżekuttiv tal-Impriża Konġunta “Clean Sky” għall-implimentazzjoni tal-baġit tal-Impriża Konġunta għas-sena finanzjarja 2012;

               2.

               Jippreżenta l-kummenti tiegħu fir-riżoluzzjoni t’hawn taħt;

               3.

               Jagħti istruzzjonijiet lill-President tiegħu biex jgħaddi din id-deciżjoni, kif ukoll ir-riżoluzzjoni li hi parti integrali minnha, lid-Direttur Eżekuttiv tal-Impriża Konġunta “Clean Sky”, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 369, 17.12.2013, p. 10.

      (2)  ĠU L 248, 16.9.2002, p. 1.

      (3)  ĠU L 298, 26.10.2012, p. 1.

      (4)  ĠU L 30, 4.2.2008, p. 1.

      (5)  ĠU L 357, 31.12.2002, p. 72.

      (6)  ĠU L 328, 7.12.2013, p. 42.


title: 2013/576/UE: Deċiżjoni tal-Parlament Ewropew tas- 17 ta’ April 2013 dwar il-kwittanza għall-implimentazzjoni tal-baġit tal-Awtorità Ewropea dwar is-Sigurtà fl-Ikel għas-sena finanzjarja 2011

text:
               16.11.2013

               MT

               Il-Ġurnal Uffiċjali tal-Unjoni Ewropea

               L 308/228

      DEĊIŻJONI TAL-PARLAMENT EWROPEW

   tas-17 ta’ April 2013
   dwar il-kwittanza għall-implimentazzjoni tal-baġit tal-Awtorità Ewropea dwar is-Sigurtà fl-Ikel għas-sena finanzjarja 2011
   (2013/576/UE)
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Awtorità Ewropea dwar is-Sigurtà fl-Ikel għas-sena finanzjarja 2011,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Awtorità Ewropea dwar is-Sigurtà fl-Ikel għas-sena finanzjarja 2011, flimkien mat-tweġibiet tal-Awtorità (1),

               —

               wara li kkunsidra r-rakkomandazzjoni tal-Kunsill tat-12 ta’ Frar 2013 (05753/2013 – C7–0041/2013),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-bagit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 208 tiegħu,

               —

               wara li kkunsidra r-Regolament (KE) Nru 178/2002 tal-Parlament Ewropew u tal-Kunsill (4) li jistabbilixxi Awtorità Ewropea dwar is-Sigurtà fl-Ikel, u b’mod partikolari l-Artikolu 44 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (5), u b’mod partikolari l-Artikolu 94 tiegħu,

               —

               wara li kkunsidra l-Artikolu 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Ambjent, is-Saħħa Pubblika u s-Sikurezza tal-Ikel (A7-0074/2013),

               1.

               Jagħti l-kwittanza lid-Direttur tal-Awtorità Ewropea dwar is-Sigurtà fl-Ikel għall-implimentazzjoni tal-baġit tal-Awtorità għas-sena finanzjarja 2011;

               2.

               Jippreżenta l-kummenti tiegħu fir-riżoluzzjoni t’hawn taħt;

               3.

               Jagħti istruzzjonijiet lill-President tiegħu biex jgħaddi din id-deciżjoni, kif ukoll ir-riżoluzzjoni li hi parti integrali minnha, lid-Direttur Eżekuttiv tal-Awtorità Ewropea dwar is-Sigurtà fl-Ikel, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 388, 15.12.2012, p. 92.

      (2)  ĠU L 248, 16.9.2002, p. 1.

      (3)  ĠU L 298, 26.10.2012, p. 1.

      (4)  ĠU L 31, 1.2.2002, p. 1

      (5)  ĠU L 357, 31.12.2002, p. 72.

         RIŻOLUZZJONI TAL-PARLAMENT EWROPEW

      tas-17 ta’ April 2013
      li tinkludi l-kummenti li huma parti integrali mid-deċiżjoni dwar il-kwittanza għall-implimentazzjoni tal-baġit tal-Awtorità Ewropea dwar is-Sigurtà fl-Ikel għas-sena finanzjarja 2011
      IL-PARLAMENT EWROPEW,

                  —

                  wara li kkunsidra l-kontijiet annwali definittivi tal-Awtorità Ewropea dwar is-Sigurtà fl-Ikel għas-sena finanzjarja 2011,

                  —

                  wara li kkunsidra r-rapport tal-Qorti tal-Awdituri dwar il-kontijiet annwali tal-Awtorità Ewropea dwar is-Sigurtà fl-Ikel għas-sena finanzjarja 2011, flimkien mat-tweġibiet tal-Awtorità (1),

                  —

                  wara li kkunsidra r-rakkomandazzjoni tal-Kunsill tas-12 ta’ Frar 2013 (05753/2013 – C7–0041/2013),

                  —

                  wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (2) (“Regolament Finanzjarju”), u b’mod partikolari l-Artikolu 185 tiegħu,

                  —

                  wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 208 tiegħu,

                  —

                  wara li kkunsidra r-Regolament (KE) Nru 178/2002 tal-Parlament Ewropew u tal-Kunsill (4) li jistabbilixxi Awtorità Ewropea dwar is-Sigurtà fl-Ikel, u b’mod partikolari l-Artikolu 44 tiegħu,

                  —

                  wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (5), u b’mod partikolari l-Artikolu 94 tiegħu,

                  —

                  wara li kkunsidra l-Artikolu 77 u l-Anness VI tar-Regoli ta’ Proċedura tiegħu,

                  —

                  wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Ambjent, is-Saħħa Pubblika u s-Sikurezza tal-Ikel (A7-0074/2013),

                  A.

                  billi l-Qorti tal-Awdituri stqarret li kisbet assigurazzjonijiet raġonevoli li l-kontijiet annwali tal-Awtorità Ewropea dwar is-Sigurtà fl-Ikel (“l-Awtorità”) għas-sena finanzjarja 2011 huma affidabbli, u li l-operazzjonijiet li jaqgħu taħthom huma legali u regolari,

                  B.

                  billi l-baġit tal-Awtorità għas-sena finanzjarja 2011 kien ta’ EUR 77 309 800, meta mqabbel mal-EUR 74 700 000 fl-2010, li jirrappreżenta żieda ta’ 3,49 %, u billi l-Awtorità hija ffinanzjata bis-sħiħ permezz ta’ kontribuzzjoni mill-Unjoni,

         Il-ġestjoni baġitarja u finanzjarja

                  1.

                  Jirrikonoxxi li l-isforzi ta’ monitoraġġ tal-baġit matul is-sena finanzjarja jibqgħu jikkontribwixxu għar-rata konsistentement għolja ta’ implimentazzjoni tal-baġit ta’ 98,47 % (98,8 % fl-2010);

                  2.

                  Jinnota li r-rata ta’ eżekuzzjoni tal-approprjazzjonijiet ta’ pagament kienet ta’ 82,05 %, li tirrappreżenta tnaqqis minimu meta mqabbel mas-sena preċedenti (83,51 %);

                  3.

                  Jinnota li fl-2011 kien sar disponibbli ammont ta’ EUR 78 800 000 mill-baġit tal-Unjoni lill-Awtorità; jieħu nota li mtlew 334 kariga minn 355 sal-aħħar tal-2011 u li kienu impjegati 109 aġenti kuntrattwali u esperti nazzjonali sekondati mill-Awtorità; jitlob lill-Awtorità ttejjeb ir-rata ta’ karigi okkupati iżda hu totalment konxju li l-Awtorità qed tiffaċċja ċerti nuqqasijiet rigward it-trasport minħabba fejn tinsab;

                  4.

                  Ifakkar lill-Awtorità tirrispetta b’mod imtejjeb il-prinċipju tal-annwalità; iqis is-sena 2011 speċjali minħabba t-trasferiment għall-kwartier ġenerali ġdid u d-dewmien fis-saldu tal-pagamenti f’dan ir-rigward;

         Il-politika tal-bini

                  5.

                  Jinnota li l-Awtorità xtrat bini ġdid bħala sede’Diċembru tal-2011 għall-ammont ta’ EUR 36,8 miljun li se jitħallas permezz ta’ pagamenti kull tliet xhur għal 25 sena, u li dan jirriżulta f’pagamenti ta’ mgħax li jammontaw għal EUR 18,5 miljun; jinnota, barra minn hekk, li l-Qorti tal-Awdituri staqsiet jekk l-awtorità baġitarja setgħetx tfittex alternattiva aktar ekonomika f’konformità mal-prinċipju ta’ ġestjoni finanzjarja tajba u filwaqt li jiġi żgurat ir-rispett sħiħ għar-Regolament Finanzjarju;

                  6.

                  Jirrikonoxxi mill-Awtorità li ressqet il-proġett tal-bini lill-awtorità baġitarja fl-2005 bi ftehim ta’ ħlas differit tal-prezz tax-xiri fuq 25 sena, u li l-awtorità baġitarja approvat il-proġett tal-bini; jinnota li fuq is-suġġeriment tal-Qorti tal-Awdituri, saret talba lill-Kummissjoni biex jinkisbu krediti addizzjonali ta’ pagament biex ikun kopert il-prezz totali għax-xiri tal-bini permezz ta’ pagament uniku; jinnota, madanakollu, li fl-ambjent attwali ta’ nfiq ristrett ma kienx possibbli li l-approprjazzjonijiet lejn l-Awtorità jiżdiedu biex ikopru pagament uniku; jinnota li l-modalitajiet adottati għal dak ix-xiri wasslu għal tnaqqis fil-prezz tal-bini tal-Awtorità meta mqabbel mas-soluzzjoni preċedentament użata li tinvolvi kiri;

         It-trasferimenti

                  7.

                  Jinnota, mir-rapport tal-Qorti tal-Awdituri u mir-rapport annwali tal-attività tal-Awtorità (AAR) li fl-2011, saru 13-il trasferiment baġitarju; jinnota li, b’mod partikolari, EUR 2,46 miljun ġew trasferiti mit-Titolu I għal-linji baġitarji tal-IT u tal-infrastruttura tat-Titolu II, bil-għan li jipprovdu r-riżorsi għall-adattament tas-sistemi tal-IT u tas-sistemi finanzjarji relatati mar-riorganizzazzjoni u l-migrazzjoni tas-sistemi finanzjarji ta’ kontabilità bbażata fuq id-dovuti, u biex jissaħħu r-riżorsi disponibbli għaċ-ċaqliq lejn is-sede finali u t-tagħmir għas-sede finali; jinnota, barra minn hekk, li t-trasferimenti saru fi ħdan it-Titoli II u III; jinnota bi tħassib il-kumment tal-Qorti tal-Awdituri li s-sitwazzjoni tindika dgħufijiet fl-ippjanar u fl-implimentazzjoni tal-baġit u ma taqbilx mal-prinċipju ta’ speċifikazzjoni;

         Kunflitti ta’ interess u trasparenza

                  8.

                  Jilqa’ l-fatt li l-Qorti tal-Awdituri wettqet awditu mmirat lejn il-valutazzjoni tal-politiki u l-proċeduri għall-ġestjoni ta’ sitwazzjonijiet ta’ kunflitti ta’ interess għal erba’ aġenziji Ewropej, inkluża l-Awtorità Ewropea għas-Sigurtà fl-Ikel, u ppreżentat ir-riżultati tal-awditu fir-Rapport Speċjali tal-Qorti tal-Awdituri Nru 15/2012;

                  9.

                  Jinnota bi tħassib li skont is-sejbiet tal-Qorti tal-Awdituri, fil-ħin tat-tlestija tal-ħidma fuq il-post (Ottubru 2011), l-Awtorità ma rnexxilhiex tiġġestixxi b’mod adegwat sitwazzjonijiet ta’ kunflitti ta’ interess; jinnota, madanakollu, li sadanittant l-Awtorità kienet diġà żviluppat politiki avvanzati għall-ġestjoni tal-kunflitti ta’ interess; madanakollu, jinsab imħasseb li dawn il-politiki għadhom ma wasslux għar-riżultati mixtieqa;

                  10.

                  Jilqa’ l-organizzazzjoni ta’ sessjoni obbligatorja dwar l-etika u l-integrità għall-membri kollha tal-Bord Amministrattiv f’Ottubru 2012; jistieden lill-Bord Amministrattiv biex jinforza b’mod effettiv il-Kodiċi ta’ Kondotta tiegħu u jadotta dispożizzjonijiet għall-prevenzjoni u s-sanzjonar ta’ każijiet ta’ ex impjegati li jmorru jaħdmu mas-settur privat fl-istess qasam (“revolving door”) biex fil-futur jiġu evitati każijiet simili għal dak tal-President preċedenti tiegħu;

                  11.

                  Jinnota li l-Awtorità skedat evalwazzjoni tal-politika ta’ indipendenza tagħha sa tmiem l-2013 u impenjat ruħha li tqis, inter alia, il-possibbiltà li tippubblika r-riżultati tal-proċeduri rigward ksur ta’ fiduċja, inklużi r-riżultati tal-proċedura għall-verifika tal-integrità tar-rieżami xjentifiku u li twessa’ u ssaħħaħ il-mandat tal-Kumitat tagħha għall-Kunflitti ta’ Interess, pereżempju permezz ta’ mandat simili għal dak li ngħata lill-Kumitat għall-Istandards Etiċi u l-Prevenzjoni ta’ Kunflitti ta’ Interess tal-Aġenzija Franċiża għall-Ikel, l-Ambjent u s-Sikurezza u s-Saħħa Okkupazzjonali (ANSES); jistenna li l-Awtorità tinforma lill-awtorità tal-kwittanza dwar din il-kwistjoni, possibbilment qabel Ottubru tal-2013;

                  12.

                  Jistieden lill-Awtorità tibda djalogu strutturat mas-soċjetà ċivili dwar kwistjonijiet relatati mal-kunflitti ta’ interess u tistieden lil dawk l-organizzazzjonijiet ikkonċernati biex jiddiskutu b’mod miftuħ dwar kwistjonijiet ta’ interess komuni abbażi ta’ aġenda miftiehma u biex tinforma lill-awtorità tal-kwittanza dwar l-eżitu ta’ dawn id-deliberazzjonijiet mill-anqas darbtejn fis-sena; jinnota li l-Awtorità intensifikat dan id-djalogu mal-partijiet interessati u s-soċjetà ċivili; iqis li jeħtieġ li dawn id-djalogi jiġu istituzzjonalizzati u jiġu kkunsidrati mill-Bord Ammistrattiv tal-Awtorità;

                  13.

                  Jinsab imħasseb li l-Awtorità ġiet ikkritikata għal nuqqas ta’ trasparenza fir-rigward tal-pubblikazzjoni ta’ dikjarazzjonijiet annwali ta’ interess u għan-nuqqas ta’ taħriġ dwar il-kunflitti ta’ interess; jeżiġi li tittieħed azzjoni rigward dawn il-kwistjonijiet u jħeġġeġ lill-Awtorità tirrapporta lura lill-awtorità tal-kwittanza dwar l-attivitajiet li saru; jilqa’ l-fatt li issa d-dikjarazzjonijiet annwali kollha tal-interessi tal-esperti tal-Awtorità ġew ippubblikati u huma aċċessibbli fuq il-websajt tal-Awtorità;

                  14.

                  Iħeġġeġ lill-Awtorità żżomm il-kunflitti ta’ interess fuq quddiem nett fil-lista ta’ prijoritajiet sabiex tipproteġi l-kredibbiltà tagħha u tissalvagwardja l-fiduċja tal-pubbliku fis-sikurezza tal-ikel, u tindika, b’mod dettaljat u preċiż kemm jista’ jkun, kif se timplimenta r-rakkomandazzjonijiet ewlenin tar-rapport tal-Qorti tal-Awdituri u tar-riżoluzzjonijiet tal-Parlament Ewropew; iħeġġeġ lill-Awtorità tikkunsidra l-kunflitti ta’ interess bl-akbar kawtela, fid-dawl tal-bidu tar-reviżjoni tar-regolament fundatur tagħha li tipprovdi opportunità biex jintlaħqu l-ogħla standards ta’ governanza kif deskritti mill-Organizzazzjoni għall-Kooperazzjoni u l-Iżvilupp Ekonomiċi (OECD), u li, kieku, tinfluwenza b’mod pożittiv l-istruttura ta’ governanza, l-indipendenza u l-kwalità xjentifika tal-Awtorità; iqis li r-reviżjoni tar-regolament fundatur hija opportunità kbira biex titnieda bidla radikali fl-Awtorità li hija responsabbli għal konsulenza xjentifika oġġettiva dwar is-sikurezza fl-ikel u s-sikurezza ambjentali fil-livell tal-Unjoni;

                  15.

                  Jissuġġerixxi bil-qawwi li, sabiex il-persunal tal-Awtorità ma jitħalliex jiċċaqlaq direttament mill-pożizzjoni tagħhom biex jaħdmu f’kariga simili fl-industrija jew f’aġenzija ta’ lobbying relatata, jew viċi versa, għandu jiġi stabbilit u rispettat perjodu minimu ta’ inkompatibilità adegwat għal oqsma ta’ ħidma speċifiċi, sabiex ikunu evitati l-kunflitti ta’ interess;

                  16.

                  Jinnota li l-Awtorità ħadet għadd ta’ passi wara l-awditu tal-Qorti tal-Awdituri u l-pubblikazzjoni tar-Rapport Speċjali Nru 15/2012, inter alia:

                              —

                              fl-2007, l-Awtorità introduċiet qafas komprensiv biex jiġu evitati kunflitti ta’ interess potenzjali, u minn dakinhar, irrivedietu u aġġornatu regolarment,

                              —

                              sa mill-2011, l-Awtorità saħħet dak il-qafas bl-adozzjoni tal-Politika riveduta tagħha dwar l-indipendenza u l-proċessi għat-teħid tad-deċiżjonijiet xjentifiċi; madankollu, jinsab imħasseb dwar l-adegwatezza tal-Politika riveduta, u jirreferi għal bosta każijiet ta’ kunflitti ta’ interess żvelati fl-2012 minn żewġ NGOs ta’ viġilanza — Corporate Europe Observatory (CEO) u Earth Open Source (EOS); jeżiġi li jkun hemm aktar titjib, inkluża l-projbizzjoni ta’ rabtiet ma’ korpi relatati mal-industrija, fil-politika ta’ indipendenza tal-Awtorità;

                              —

                              fl-aħħar tal-2013, hemm skedat rieżami tal-politika u r-regoli ta’ implimentazzjoni tal-Awtorità dwar l-indipendenza,

                              —

                              f’Lulju 2012, l-Awtorità applikat il-qafas provdut mill-Kummissjoni dwar l-etika u l-integrità u adottat politika speċifika għall-għoti tar-rigali,

                              —

                              fl-2012 inħatar konsulent dwar l-etika;

                        iħeġġeġ lill-Awtorità tkompli taġixxi fuq ir-rakkomandazzjonijiet tal-Qorti tal-Awdituri sabiex jiġi evitat kwalunkwe kunflitt ta’ interess fid-diversi strutturi governattivi u operazzjonali tagħha u tirrapporta lill-awtorità tal-kwittanza dwar l-implimentazzjoni tal-politiki u l-proċeduri msemmija hawn fuq, kif ukoll dwar kwalunkwe żvilupp ulterjuri fir-rigward tal-ġestjoni tal-kunflitti ta’ interess qabel Ottubru 2013;

                  17.

                  Jirrikonoxxi l-isforzi tal-Awtorità biex ittejjeb il-prevenzjoni u l-ġestjoni tagħħa tal-kunflitti ta’ interess; jinnota madanakollu li l-indipendenza u l-kompetenza tal-esperti esterni tagħha jibqgħu ddubitati minn NGOs ta’ viġilanza jew saħansitra minn esperti oħrajn fis-sikurezza fl-ikel bħal fil-każ tal-grupp ta’ ħidma tal-esperti dwar l-interferenti endokrinali; jenfasizza l-fatt li b’konsegwenza, il-ħidma tal-Aworità hija kkontestata bħal pereżempju matul il-Workshop Konġunt bejn il-JRC u l-NIEHS dwar l-Effetti ta’ Dożi Baxxi ta’ Kimika Attiva Endokrinali, f’Berlin f’Diċembru 2012;

                  18.

                  Jinnota li l-Bord Amminstrattiv ħatar il-President tiegħu f’laqgħa li saret fil-pubbliku; ifakkar madankollu li fil-proċedura ta’ kwittanza 2010, il-Parlament għamel sejħa għal votazzjoni miftuħa għall-elezzjoni tal-President tal-Bord Amministrattiv u jistenna li t-talba tiegħu tiġi implimentata;

                  19.

                  Jinnota li l-linji gwida tal-OECD, li fuqhom il-Qorti tal-Awdituri bbażat il-ħidma tagħha fuq ir-Rapport Speċjali Nru 15/2012, filwaqt li joffru paramentru ta’ referenza internazzjonali dwar il-kwistjoni, ma tfasslux għal aġenzija, u ma jissodisfawx il-bżonnijiet speċifiċi tal-aġenziji deċentralizzati; ifaħħar l-intenzjoni tal-Kummissjoni li tfassal linji gwida dwar il-ġestjoni tal-kunflitti ta’ interess, kif previst fil-“Pjan Direzzjonali tagħha dwar is-segwitu għall-Approċċ Komuni għall-aġenziji diċentralizzati tal-UE”;

                  20.

                  Jenfasizza l-impenn tal-Awtorità li tniedi, f’Ottubru tal-2012, l-ewwel evalwazzjoni tagħha ta’ kampjun każwali ta’ dikjarazzjonijiet ta’ interess biex tivverifika l-koerenza tagħhom mal-politika ta’ indipendenza u r-regoli ta’ implimentazzjoni li kienet għadha kif adottat; jinnota madanakollu li l-protokolli kienu għadhom ma tlestewx, u dan wassal għall-posponiment tal-evalwazzjoni; jistieden lill-Awtorità tinforma lill-awtorità tal-kwittanza dwar ir-raġunijiet għad-dewmien u dwar il-kalendarju previst għall-organizzazzjoni tal-evalwazzjoni;

                  21.

                  Jilqa’ l-pjanijiet tal-Awtorità biex tibda proġett pilota fl-2013 għall-internalizzazzjoni ta’ parti mill-ħidma xjentifika li attwalment qiegħda ssir minn esperti esterni fi ħdan il-Gruppi ta’ Ħidma fil-qasam tal-prodotti regolati; jinnota li din l-inizjattiva se tibda fl-oqsma tal-ingredjenti tal-ikel u tal-OĠM; jitlob lill-Awtorità tipprovdi lill-awtorità tal-kwittanza b’aktar informazzjoni dwar il-progress li jkun sar;

                  22.

                  Jinnota b’sodifazzjon li sa mill-2011, l-Awtorità introduċiet fl-AAR tagħha taqsima speċjali li tiddeskrivi l-azzjonijiet li ttieħdu għall-implimentazzjoni tal-politika ta’ indipendenza tagħha, u b’hekk twieġeb parzjalment għar-rakkomandazzjoni formulata fir-riżoluzzjoni tal-Parlament tat-23 ta’ Ottubru 2012 dwar il-kwittanza lill-Awtorità għas-sena finanzjarja 2010 (6);

                  23.

                  Jilqa’ l-fatt li l-curriculum vitae tad-Direttur Eżekuttiv tal-Awtorità, tad-diriġenti fi grad għoli u tal-esperti tal-bord issa jinsabu disponibbli fuq il-websajt tagħha flimkien mad-dikjarazzjonijiet ta’ interess rispettivi tagħhom; jinnota l-isforzi tal-Awtorità għal aktar trasparenza, iżda jibqa’ tal-fehma li dawn id-dispożizzjonijiet għandhom japplikaw ukoll għal kwalunkwe espert intern, kif esprima matul il-proċedura ta’ kwittanza 2010; jifhem li l-ħidma fuq din il-kwistjoni għadha għaddejja; jistieden lill-Awtorità tinforma kemm jista’ jkun malajr lill-awtorità tal-kwittanza bil-progress li jkun sar fir-rigward ta’ din il-kwistjoni;

         Awditu intern

                  24.

                  Jinnota mill-Awtorità li fl-2011 is-Servizz tal-Awditjar Intern (IAS) tal-Kummissjoni wettaq awditu ta’ assigurazzjoni tal-ippjanar u l-ibbaġitjar operazzjonali, filwaqt li l-unità tal-Awditjar Intern (IA) wettqet tliet awditi ta’ assigurazzjoni, b’mod partikolari dwar il-proċess tal-għażla tal-membri tal-bord, rieżami speċjali tal-kontribuzzjonijiet tal-esperti lill-opinjonijiet xjentifiċi (wara l-kunflitt ta’ interess), kif ukoll rieżami interim tal-kost iddikjarat fir-rigward tas-sede finali tal-Awtorità;

                  25.

                  Jinnota b’sodisfazzjon li minn 11-il rakkomandazzjoni (l-edba minnhom “kritika”, tnejn minnhom “importanti ħafna” sebgħa minnhom “importanti” u tnejn minnhom “mixtieqa”) li saru mill-awditu tal-IAS, kollha kemm huma ġew aċċettati mid-diriġenza u ħamsa mis-sitt rakkomandazzjonijiet pendenti “importanti ħafna” ġew implimentati u qegħdin jistennew segwitu min-naħa tal-IAS, u r-rakkomandazzjoni li fadal qiegħda fil-proċess li tiġi implimentata; jinnota wkoll li l-IA għamlet rakkomandazzjoni “importanti ħafna” u tnejn “importanti”, u minn fost il-11-il rakkomandazzjoni pendenti “importanti ħafna” li għamlet, ħamsa minnhom ġew implimentati u sitta minnhom qegħdin fil-proċess li jiġu implimentati; jinnota li l-ebda rakkomandazzjoni “kritika” ma baqgħet miftuħa;

                  26.

                  Jirreferi, fir-rigward tal-kummenti l-oħra li jakkumpanjaw din id-Deċiżjoni ta’ kwittanza, li huma ta’ natura orizzontali, għar-riżoluzzjoni tiegħu tas-17 ta’ April 2013 (7) dwar il-prestazzjoni, il-ġestjoni finanzjarja u l-kontroll tal-aġenziji.

         (1)  ĠU C 388, 15.12.2012, p. 92.

         (2)  ĠU L 248, 16.9.2002, p. 1.

         (3)  ĠU L 298, 26.10.2012, p. 1.

         (4)  ĠU L 31, 1.2.2002, p. 1.

         (5)  ĠU L 357, 31.12.2002, p. 72.

         (6)  ĠU L 350, 20.12.2012, p. 77.

         (7)  Testi adottati, P7_TA(2013)0134 (Ara paġna 374 ta' dan il-Ġurnal Uffiċjali).


title: 2012/27/PESK: Deċiżjoni EUBAM Rafah/2/2011 tal-Kumitat Politiku u ta’ Sigurtà tal- 20 ta’ Diċembru 2011 li testendi il-mandat tal-Kap tal-Missjoni ta’ Assistenza tal-Unjoni Ewropea fil-Fruntieri għall-Punt ta’ Qsim ta’ Rafah (EUBAM Rafah)

text:
               13.1.2012

               MT

               Il-Ġurnal Uffiċjali tal-Unjoni Ewropea

               L 9/14

         DEĊIŻJONI EUBAM RAFAH/2/2011 TAL-KUMITAT POLITIKU U TA’ SIGURTÀ
   tal-20 ta’ Diċembru 2011
   li testendi il-mandat tal-Kap tal-Missjoni ta’ Assistenza tal-Unjoni Ewropea fil-Fruntieri għall-Punt ta’ Qsim ta’ Rafah (EUBAM Rafah)
   (2012/27/PESK)
   IL-KUMITAT POLITIKU U TA’ SIGURTÀ,
   Wara li kkunsidra t-Trattat dwar l-Unjoni Ewropea, u b’mod partikolari t-tielet paragrafu tal-Artikolu 38 tiegħu,
   Wara li kkunsidra l-Azzjoni Konġunta tal-Kunsill 2005/889/PESK tal-25 ta’ Novembru 2005 dwar l-istabbiliment ta’ Missjoni ta’ Assistenza tal-Unjoni Ewropea fil-Fruntieri għall-Punt ta’ Qsim ta’ Rafah (EUBAM Rafah) (1), u b’mod partikolari l-Artikolu 10(1) tagħha,
   Billi:

               (1)

               Skont l-Artikolu 10(1) tal-Azzjoni Konġunta 2005/889/PESK, il-Kunsill awtorizza lill-Kumitat Politiku u ta’ Sigurtà (KPS), f’konformità mal-Artikolu 38 tat-Trattat, biex jieħu d-deċiżjonijiet rilevanti għall-fini tal-kontroll politiku u d-direzzjoni strateġika tal-Missjoni EU BAM Rafah, inkluż d-deċiżjoni sabiex jinħatar Kap tal-Missjoni.

               (2)

               Fil-11 ta’ Novembru 2008, permezz tad-Deċiżjoni EUBAN Rafah/1/2008 (2), il-KPS, fuq proposta mis-Segretarju Ġenerali/Rappreżentant Għoli, ħatar, lis-Sur Alain FAUGERAS bħala Kap tal-Missjoni EU BAM Rafah. Fil-21 ta’ Mejju 2010, b’Deċiżjoni ta’ EUBAM Rafah/1/2010 (3), il-KPS, fuq proposta tar-Rapreżentant Għoli tal-Unjoni għall-Affarijiet Barranin u l-Politika ta’ Sigurtà (RGħ), estenda il-mandat tas-Sur Alain FAUGERAS sal-24 ta’ Mejju 2011 u, b’Deċiżjoni ta’ EUBAM Rafah/1/2011 (4), il-mandat ġie estiż sal-31 ta’ Diċembru 2011.

               (3)

               Ir-RGħ ipproponiet lill-KPS biex jestendi l-mandat tas-Sur Alain FAUGERAS bħala Kap tal-Missjoni ta’ EU BAM Rafah mill-1 ta’ Jannar 2012 sat-30 ta’ Ġunju 2012,

         ADOTTA DIN ID-DEĊIŻJONI:
   Artikolu 1
   Il-mandat tas-Sur Alain FAUGERAS bħala Kap tal-Missjoni tal-Missjoni ta’ Assistenza tal-Unjoni Ewropea fil-Fruntieri għall-Punt ta’ Qsim ta’ Rafah (EUBAM Rafah) huwa b’dan estiż mill-1 ta’ Jannar 2012 sal-31 ta’ Ġunju 2012.
   Artikolu 2
   Din id-Deċiżjoni għandha tidħol fis-seħħ fid-data tal-addozzjoni tagħha.

      Magħmul fi Brussell, l-20 ta’ Diċembru 2011.

            Għall-Kumitat Politiku u ta’ Sigurtà

            Il-President

         O. SKOOG

      (1)  ĠU L 327, 14.12.2005, p. 28.

      (2)  ĠU L 306, 15.11.2008, p. 99.

      (3)  ĠU L 126, 22.5.2010, p. 25.

      (4)  ĠU L 142, 28.5.2011, p. 63.


title: 2010/462/UE: Deċiżjoni tal-Kummissjoni tat- 18 ta’ Awwissu 2010 dwar l-adozzjoni ta’ Deċiżjoni ta’ finanzjament fuq proġett pilota għall-promozzjoni tal-għoti ta’ setgħa lill-konsumatur, l-effiċjenza u l-istabbiltà tas-swieq finanzjarji Ewropej permezz tat-taħriġ tal-assoċjazzjonijiet tal-konsumaturi u organizzazzjonijiet simili

text:
               20.8.2010

               MT

               Il-Ġurnal Uffiċjali tal-Unjoni Ewropea

               L 219/21

         DEĊIŻJONI TAL-KUMMISSJONI
   tat-18 ta’ Awwissu 2010
   dwar l-adozzjoni ta’ Deċiżjoni ta’ finanzjament fuq proġett pilota għall-promozzjoni tal-għoti ta’ setgħa lill-konsumatur, l-effiċjenza u l-istabbiltà tas-swieq finanzjarji Ewropej permezz tat-taħriġ tal-assoċjazzjonijiet tal-konsumaturi u organizzazzjonijiet simili
   (2010/462/UE)
   IL-KUMMISSJONI EWROPEA,
   Wara li kkunsidrat it-Trattat dwar l-Unjoni Ewropea,
   Wara li kkunsidrat ir-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanazjarju applikabbli ghall-bagit generali tal-Komunitajiet Ewropej (1) (minn hawn ’il quddiem imsejjaħ ir-“Regolament Finanzjarju”), u b’mod partikulari l-Artikolu 75 tiegħu,
   Wara li kkunsidrat ir-Regolament tal-Kummissjoni (KE, Euratom) Nru 2342/2002 tat-23 ta’ Diċembru 2002 li jippreskrivi regoli ddettaljati għall-implimentazzjoni tar-Regolament tal-Kunsill (KE, Euratom) Nru 1605/2002 fuq ir-Regolament Finanzjaru li jgħodd għall-baġit ġenerali tal-Komunitajiet Ewropej (2) (minn hawn ’il quddiem imsejħa r-“Regoli Implimentattivi”), u b’mod partikolari l-Artikolu 90 tiegħu,
   Billi:

               (1)

               B’mod konformi mal-Artikolu 75 tar-Regolament Finanzjarju u l-Artikolu 90(1) tar-Regoli Implimentattivi, l-impenn ta’ nfiq mill-baġit tal-Unjoni għandu jkollu qablu Deċiżjoni ta’ finanzjament li tistabbilixxi l-elementi essenzjali tal-azzjoni li tinvolvi l-infiq u għandha tiġi adottata mill-istituzzjoni jew mill-awtoritajiet li s-setgħat tagħhom ġew delegati mill-istituzzjoni.

               (2)

               B’mod konformi mal-punt (a) tal-Artikolu 49(6) tar-Regolament Finanzjarju l-proġett pilota attwali huwa skema pilota li għandha natura esperimentali mfassla biex tittestja l-fattibbiltà ta’ azzjoni u l-utilità tagħha.

               (3)

               Fil-baġit tal-Unjoni għall-2010 l-Awtorità Baġitarja allokat EUR 1 miljun għal proġett pilota li jikkonċerna l-għoti ta’ setgħa lill-konsumatur, l-effiċjenza u l-istabbiltà tas-swieq finanzjarji Ewropej permezz tat-taħriġ.

               (4)

               Huma previsti tliet azzjonijiet għall-implimentazzjoni ta’ dan il-proġett pilota, u l-finanzjament ta’ dawn l-azzjonijiet għandu jkun soġġett għal Deċiżjoni waħda.

               (5)

               Minħabba li s-servizzi finanzjarji qegħdin isiru aktar kumplessi, il-konsumaturi għandhom aktar bżonn ta’ parir finanzjarju. Servizz ta’ parir finanzjarju ġenerali jista’ jagħti setgħa lill-konsumaturi, u jipprovdi l-informazzjoni dwar kif wieħed jista’ jixtri s-servizzi finanzjarji b’mod intelliġenti. It-taħriġ ta’ entitajiet li m’għandhomx skop ta’ qligħ, bħal pereżempju l-assoċjazzjonijiet tal-konsumaturi u organizzazzjonijiet mhux governattivi oħra kif ukoll organizzazzjonijiet governattivi, ser jippermettilhom jipprovdu parir aħjar lill-konsumaturi fuq firxa akbar ta’ kwistjonijiet importanti fis-servizzi finanzjarji.

               (6)

               Din id-Deċiżjoni ta’ finanzjament tista’ tkopri wkoll il-ħlas tal-imgħax dovut għall-ħlas tardiv abbażi tal-Artikolu 83 tar-Regolament Finanzjarju u l-Artikolu 106(5) tar-Regoli Implimentattivi.

               (7)

               Huwa xieraq li jiġu definiti t-termini “bidla sostanzjali” fi ħdan it-tifsira tal-Artikolu 90(4) tar-Regoli Implimentattivi għall-applikazzjoni ta’ din id-Deċiżjoni.

         ADOTTAT DIN ID-DEĊIŻJONI:
   Artikolu Waħdieni
   L-azzjonijiet imsemmijin fl-Anness huma hawnhekk approvati. Dawn għandhom jiġu ffinanzjati permezz tal-linja baġitarja 17 02 04 tal-baġit tal-Unjoni Ewropea għall-2010 sal-limitu massimu ta’ EUR 1 000 000. Dawn l-approprjazzjonijiet jistgħu jkopru wkoll l-imgħax dovut għall-ħlas tardiv.
   L-ammonti indikati fid-deskrizzjonijiet li ġejjin huma indikattivi. Fl-ambitu tal-baġit indikattiv massimu għall-azzjonijiet speċifiċi kollha, il-bidliet akkumulati li ma jaqbżux l-20 % mhumiex meqjusa bħala sostanzjali sakemm ma jaffettwawx b’mod sinifikanti n-natura u l-għanijiet tal-proġett pilota.
   L-uffiċjal tal-awtorizzazzjoni jista’ jadotta dawn il-bidliet skont il-prinċipji tal-ġestjoni finanzjarja soda u tal-proporzjonalità.

      Magħmul fi Brussell, it-18 ta’ Awwissu 2010.

            Għall-Kummissjoni

            Il-President

         José Manuel BARROSO

      (1)  ĠU L 248, 16.9.2002, p. 1.

      (2)  ĠU L 357, 31.12.2002, p. 1.

      ANNESS

         Ambitu: Il-Politika tal-Konsumatur

         Proġett pilota li jaqa’ taħt il-linja baġitarja 17 02 04

         Bażi ġuridika: Il-punt (a) tal-Artikolu 49(6) tar-Regolament tal-Kunsill (KE, Euratom) Nru 1605/2002
      Approprjazzjoni ta’ EUR 1 miljun hija allokata għat-tnedija ta’ proġett pilota biex jippromwovi l-għoti ta’ setgħa lill-konsumaturi, l-effiċjenza u l-istabbiltà tas-swieq finanzjarji Ewropej, b’mod partikolari bl-għoti ta’ setgħa lill-konsumaturi fis-servizzi finanzjarji permezz ta’ azzjonijiet ta’ taħriġ u l-provvista ta’ pariri lill-konsumaturi.

         L-għadd ta’ azzjonijiet ippjanati: Id-DĠ SANCO jippjana li jwettaq tliet azzjonijiet differenti fl-ambitu tal-għoti ta’ setgħa lill-konsumaturi fis-servizzi finanzjarji permezz tat-taħriġ.

                  —

                  Korsijiet ta’ taħriġ fis-servizzi finanzjarji għall-assoċjazzjonijiet tal-konsumaturi u partijiet interessati oħra mingħajr skop ta’ qligħ li jipprovdu l-informazzjoni u l-pariri lill-utenti finali tas-servizzi finanzjarji skont kuntratt ta’ qafas eżistenti. Din l-azzjoni sejra tiġi kkuntrattata skont kuntratt ta’ qafas eżistenti f’Settembru 2010 għal ammont ta’ EUR 200 000.

                  —

                  Studju biex jiġu lokalizzati f’kull Stat Membru l-entitajiet mingħajr skop ta’ qligħ li jipprovdu parir ġenerali dwar is-servizzi finanzjarji lill-konsumaturi. Barra minn hekk, l-istudju ser jivvaluta l-aħjar prattiki għas-servizz ta’ parir finanzjarju ġenerali. Ser jidentifika wkoll kull ħtieġa ta’ taħriġ relatat mal-parir finanzjarju li għandhom dawk l-entitajiet. Ammont ta’ EUR 150 000 ser jiġi allokat għal dan l-istudju li għalih sejra titnieda sejħa miftuħa għall-offerti (kuntratt ta’ servizz) f’Awwissu 2010.

            Aktar korsijiet ta’ taħriġ fis-servizzi finanzjarji għall-entitajiet interessati mingħajr skop ta’ qligħ, li jipprovdu pariri ġenerali lill-konsumaturi dwar servizzi finanzjarji, serjin jiġu organizzati bħala segwitu għar-riżultati tal-istudju ta’ identifikazzjoni msemmi hawn fuq. Ammont ta’ EUR 650 000 ser jiġi allokat għal din l-azzjoni ta’ taħriġ li għaliha sejra titnieda sejħa miftuħa għall-offerti (kuntratt ta’ servizz) f’Mejju 2011.


title: Id-Deċiżjoni tal-Kunsill tad-19 ta’ Mejju 2003 fuq l-iffirmar f’isem il-Komunitajiet Ewropej u l-applikazzjoni proviżorja ta’ Ftehim ta’ Qafas fuq Programm Multilaterali Nukleari Ambjentali fil-Federazzjoni Russa u l-Protokoll tiegħu fuq Pretensjonijiet, Proċeduri Ġudizzjarji u Kumpens u l-approvazzjoni tal-konklużjoni mill-Kummissjoni għan-nom tal-Komunità Ewropea għall-Enerġija Atomika tal-Ftehim imsemmi hawn fuq u l-Protokoll tiegħu

text:
Avviż Legali Importanti

|

32003D0462

Official Journal L 155 , 24/06/2003 P. 0035 - 0036

		ID-Deċiżjoni tal-Kunsilltad-19 ta’ Mejju 2003fuq l-iffirmar f’isem il-Komunitajiet Ewropej u l-applikazzjoni proviżorja ta’ Ftehim ta’ Qafas fuq Programm Multilaterali Nukleari Ambjentali fil-Federazzjoni Russa u l-Protokoll tiegħu fuq Pretensjonijiet, Proċeduri Ġudizzjarji u Kumpens u l-approvazzjoni tal-konklużjoni mill-Kummissjoni għan-nom tal-Komunità Ewropea għall-Enerġija Atomika tal-Ftehim imsemmi hawn fuq u l-Protokoll tiegħu(2003/462/KE)IL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunitajiet Ewropej, u b’mod partikolari l-Artikolu 181a(3), t-tieni sentenza, flimkien ma’ l-Artikolu 300(2), l-ewwel sentenza misjuba fih,Wara li kkunsidra t-Trattat li jistabbilixxi l-Komunità Ewropea għall-Enerġija Atomika, u b’mod partikolari l-Artikolu 101, it-tieni paragrafu misjub fih,Wara li kkunsidra l-proposta tal-Kummissjoni,Billi:(1) Il-Kummissjoni pparteċipat f’isem il-Komunità fin-negozjati fuq Ftehim ta’ Qafas fuq Programm Multilaterali Nukleari Ambjentali fil-Federazzjoni Russa (MNEPR) u Protokoll fuq Pretensjonijiet, Proċeduri Ġudizzjarji u Kumpens mal-Federazzjoni Russa.(2) Il-Kummissjoni u l-Istati Membri kkonċernati għandhom jikkordinaw il-posizzjonijiet tagħhom qabel il-laqgħat tal-Kumitat MNEPR.(3) Bla ħsara għall-konklużjoni tiegħu, l-Ftehim u l-Protokoll tiegħu għandhom jiġu ffirmati għan-nom tal-Komunitajiet Ewropej.(4) Il-konklużjoni, mill-Kummissjoni tal-Ftehim u l-Protokoll tiegħu, għan-nom tal-Komunità Ewropea għall-Enerġija Atomika, għandha tkun approvata,IDDEĊIEDA KIF ĠEJ:Artikolu 1L-iffirmar tal-Ftehim ta’ Qafas fuq Programm Multilaterali Nukleari Ambjentali fil-Federazzjoni Russa u l-Protokoll tiegħu fuq Pretensjonijiet, Proċeduri Ġudizzjarji u Kumpens qiegħed hawnhekk jiġi approvat għan-nom tal-Komunitajiet Ewropej, bla ħsara għad-Deċiżjoni tal-Kunsill rigward il-konklużjoni tal-Ftehim imsemmi.It-testi tal-Ftehim u tal-Protokoll huma annessi ma’ din id-Deċiżjoni.Artikolu 2Il-konklużjoni mill-Kummissjoni f’isem il-Komunità Ewropea għall-Enerġija Atomika tal-Ftehim ta’ Qafas u l-Protokoll tiegħu qiegħed hawnhekk jiġi approvat.Artikolu 3Il-Kumissjoni għandha tirrappreżenta lill-Komunità fil-Kumitat imsemmi fl-Artikolu 4 tal-Ftehim (Kumitat MNEPR).Artikolu 4Il-President tal-Kunsill qiegħed hawnhekk jiġi awtorizzat biex jinnomina l-persuna/persuni mogħtija s-setgħa biex jiffirmaw, għan-nom tal-Komunità, il-Ftehim ta’ Qafas u l-Protokoll tiegħu, bla ħsara għall-konklużjoni tiegħu.Artikolu 5Il-Ftehim u l-Protokoll tiegħu għandhom jiġu applikati fuq bażi proviżorja mid-data ta’ l-iffirmar tiegħu, sad-dħul fis-seħħ tiegħu.Magħmul fi Brussel, fid-19 ta’ Mejju 2003.F’isem il-KunsillIl-PresidentG. Papandreou--------------------------------------------------


title: L-allokazzjoni l-ġdida tar-responsabbiltajiet tal-Viċi President Jacques Barrot Deċiżjoni tal-Parlament Ewropew tat- 18 ta' Ġunju 2008 li tapprova l-allokazzjoni l-ġdida tar-responsabbiltajiet tal-Viċi President tal-Kummissjoni Jacques Barrot

text:
               27.11.2009

               MT

               Il-Ġurnal Uffiċjali tal-Unjoni Ewropea

               CE 286/103

         L-Erbgħa, 18 ta' Ġunju 2008L-allokazzjoni l-ġdida tar-responsabbiltajiet tal-Viċi President Jacques Barrot
   P6_TA(2008)0290
   Deċiżjoni tal-Parlament Ewropew tat-18 ta' Ġunju 2008 li tapprova l-allokazzjoni l-ġdida tar-responsabbiltajiet tal-Viċi President tal-Kummissjoni Jacques Barrot
   2009/C 286 E/40

      Il-Parlament Ewropew,
   wara li kkunsidra l-Artikolu 217(2) tat-Trattat KE,
   wara li kkunsidra l-Artikolu 5 tal-Ftehim ta' Qafas dwar ir-Relazzjonijiet bejn il-Parlament Ewropew u l-Kummissjoni (1),
   wara li kkunsidra l-proposta tad-9 ta' Mejju 2008 biex tinbidel l-allokazzjoni tar-responsabbiltajiet tal-Viċi President tal-Kummissjoni Jacques Barrot,
   wara li kkunsidra s-seduta ta' smigħ tal-Viċi President quddiem il-kumitat responsabbli fis-16 ta' Ġunju 2008,
   wara li kkunsidra l-Artikolu 99 tar-Regoli ta' Proċedura tiegħu,

               1.

               Japprova l-allokazzjoni l-ġdida tar-responsabbiltajiet tal-Viċi President Jacques Barrot għall-bqija tal-mandat tal-Kummissjoni sal-31 ta' Ottubru 2009;

               2.

               Jagħti istruzzjonijiet lill-President tiegħu sabiex jgħaddi din id-deċiżjoni lill-Kunsill, lill-Kummissjoni, u lill-gvernijiet tal-Istati Membri.

      (1)  ĠU C 117 E, 18.5.2006, p. 123.


title: Id-Deċiżjoni tal-Kummissjoni tas-17 ta' Novembru 1997 li tikkonċerna l-konklużjoni għan-nom tal-Komunità Ewropea tal-Faħam u l-Azzar u l-Komunità għall-Enerġija Atomika tal-Ftehim Interim bejn il-Komunità Ewropea, il-Komunità Ewropea tal-Faħam u l-Azzar u l-Komunità għall-Energija Atomika, minn naħa l-waħda, u r-Repubblika Kyrgyz, minn naħa l-oħra, fuq il-kummerċ u affarijiet relatati mal-kummerċTest b'relevanza għaż-ŻEE.

text:
Avviż Legali Importanti

|

31997D0796

Official Journal L 323 , 26/11/1997 P. 0038 - 0038

		Id-Deċiżjoni tal-Kummissjonitas-17 ta' Novembru 1997li tikkonċerna l-konklużjoni għan-nom tal-Komunità Ewropea tal-Faħam u l-Azzar u l-Komunità għall-Enerġija Atomika tal-Ftehim Interim bejn il-Komunità Ewropea, il-Komunità Ewropea tal-Faħam u l-Azzar u l-Komunità għall-Energija Atomika, minn naħa l-waħda, u r-Repubblika Kyrgyz, minn naħa l-oħra, fuq il-kummerċ u affarijiet relatati mal-kummerċ(Test b'relevanza għaż-ŻEE)(97/796/KEFA, Euratom)IL-KUMMISSJONI TAL-KOMUNITAJIET EWROPEJWara li kkunsidrat it-Trattat li jistabbilixxi l-Kumpanija Ewropea tal-Faħam u l-Azzar, u partikolarment l-ewwel paragrafu ta' l-Artikolu 95 tiegħu,Wara li kkunsidrat it-Trattat li jistabbilixxi l-Komunità Ewropea għall-Enerġija Atomika, u partikolarment it-tieni paragrafu ta' l-Artikolu 101 tiegħu,Filwaqt li, sad-dħul fis-seħħ tal-Ftehim tas-Sħubija u l-Koperazzjoni iffirmat fi Brussel fid- 9 ta' Frar 1995, huwa neċessarju li jiġi approvat il-Ftehim Temporanju iffirmat fi Brussel fit-28 ta' Novembru 1996 bejn il-Komunità Ewropea, il-Komunità Ewropea tal-Faħam u l-Azzar u l-Komunità Ewropea għall-Enerġija Atomika, minn naħa l-waħda, u r-Repubblika tal-Kirgistan, minn naħa l-oħra, dwar il-kummerċ u affarijiet relatati mal-kummerċ;Filwaqt li l-konklużjoni tal-Ftehim Interim huwa neċessarju biex jilħaq l-għanijiet tal-Komunità kif inhuma stabbiliti fl-Artikolu 2 u 3 tat-Trattat li jistabbilixxi l-Komunità Ewropea tal-Faħam u l-Azzar u billi t-Trattat ma pprovdiex dispożizzjonijiet għall-każijiet kollha koperti minn din id-Deċiżjoni,Wara li ġie kkonsultat il-Kumitat Konsultattiv u bl-approvazzjoni tal-Kunsill, mgħotija fit-22 ta' Lulju 1997,IDDEĊIDIET DAN LI ĠEJ:Artikolu 1Il-Ftehim Interim bejn il-Komunità Ewropea, il-Komunità Ewropea tal-Faħam u l-Azzar, u l-Komunità Ewropea għall-Enerġija Atomika, minn naħa l-waħda, u r-Repubblika Kyrgys, minn naħa l-oħra, dwar il-kummerċ u affarijiet relatati mal-kummerċ, flimkien mal-Protokoll u d-dikjarazzjonijiet, huwa hawnhekk approvat f'isem il-Komunità Ewropea tal-Faħam u l-Azzar, u l-Komunità Ewropea għall-Enerġija Atomika.Dawn it-testi huma mehmuża ma' din id-Deċiżjoni [1].Artikolu 2Il-President tal-Kummissjoni għandu jagħti n-notifikazzjoni prevista mill-Artikolu 33 tal-Ftehim Interim għan-nom tal-Komunità Ewropea tal-Faħam u l-Azzar u l-Komunità Ewropea għall-Enerġija Atomika.Magħmula fi Brussel, 17 Novembru 1997.Għall-KummissjoniJacques SanterIl-President[1] ĠU L 235, tas-26.8.1997, p. 3.--------------------------------------------------


               20.4.2005

               MT

               Il-Ġurnal Uffiċjali ta’ l-Unjoni Ewropea

               C NaN/1

         Id-Deċiżjoni Nru 12-2005
   tal-Qorti ta’ l-Awdituri tal-Komunitajiet Ewropej ta’ l-10 ta’ Marzu 2005

   rigward l-aċċess pubbliku għal dokumenti tal-Qorti ta’ l-Awdituri
   IL-QORTI TA’ L-AWDITURI TAL-KOMUNITAJIET EWROPEJ,
   Ikkunsidrat ir-Regoli ta’ Proċedura tagħha (1), partikolarment l-Artikolu 30 tagħhom,
   Ikkunsidrat ir-Regolament tal-Kunsill (KE, Euratom) Nru 1605/2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u partikolarment l-Artikoli 143(2) u 144(1) tiegħu,
   Filwaqt illi:
   It-tieni sottoparagrafu ta’ l-Artikolu 1 tat-Trattat dwar l-Unjoni Ewropea iħaddan il-kunċett ta’ l-għamil bil-miftuħ, u jgħid illi t-Trattat jimmarka fażi ġdida fil-proċess li jikkrea unjoni dejjem iktar viċina bejn il-popli Ewropej, fejn id-deċiżjonijiet jittieħdu b’mod miftuħ u viċin iċ-ċittadin kemm jista’ jkun;
   Fid-Dikjarazzjoni Konġunta (3) relatata mar-Regolament (KE) Nru 1049/2001 tal-Parlament Ewropew u tal-Kunsill tat-30 ta’ Mejju 2001 rigward l-aċċess pubbliku għal dokumenti tal-Parlament Ewropew, tal-Kunsill u tal-Kummissjoni (4), il-Parlament Ewropew, il-Kunsill u l-Kummissjoni talbu lill-Isituzzjonijiet l-oħra sabiex jadottaw regoli interni dwar l-aċċess pubbliku għal dokumenti li jikkonsidraw il-prinċipji u l-limiti ffissati f’dak ir-Regolament;
   Id-dispożizzjonijiet li jinsabu fid-Deċiżjoni Nru 18/97 tal-Qorti ta’ l-Awdituri u li jistabbilixxu regoli interni għat-trattament ta’ applikazzjonijiet għall-aċċess għal dokumenti miżmuma mill-Qorti (5) jippreċedu fid-data lir-Regolament Nru 1049/2001 u għandhom jiġu reveduti fid-dawl ta’ dak ir-Regolament u tal-każistika tal-Qorti Ewropea tal-Ġustizzja u tal-Qorti ta’ l-Ewwel Istanza;
   L-għemil bil-miftuħ isaħħaħ il-leġittimità, l-effettività u r-responsabbiltà ta’ l-amministrazzjoni u b’hekk isaħħaħ il-prinċipji ta’ demokrazija. Għal dak il-għan għandha tiġi promossa prattika amministrattiva tajba dwar l-aċċess għal dokumenti;
   Madankollu, ċerti interessi pubbliċi u privati għandhom jiġu protetti permezz ta’ eċċezzjonijiet għall-prinċipju ta’ l-aċċess pubbliku għad-dokumenti. Partikolarment, l-istandards internazzjonali tal-verifika li jikkonċernaw in-natura kunfidenzjali ta’ l-informazzjoni tal-verifika għandhom ikunu denjament rispettati,
   IDDEĊIDIET B’DAN IL-MOD:
   Artikolu 1
   L-għan
   L-għan ta’ din id-Deċiżjoni huwa illi tiddefinixxi l-kondizzjonijiet, il-limiti u l-proċeduri taħt liema l-Qorti ta’ l-Awdituri għandha tagħti aċċess pubbliku għal dokumenti li żżomm.
   Artikolu 2
   Il-Benefiċjarji u l-Ambitu
   1.   Fil-qafas u l-limiti tad-dispożizzjonijiet imniżżla f’din id-Deċiżjoni u ta’ l-istandards internazzjonali li jirregolaw il-kunfidenzjalità ta’ l-informazzjoni tal-verifika kwalunkwe ċittadin ta’ l-Unjoni u kwalunkwe persuna oħra naturali jew legali li tirrissjedi jew li għandha l-uffiċċju ta’ reġistrazzjoni tagħha ġewwa Stat Membru, għandha dritt ta’ aċċess għad-dokumenti tal-Qorti ta’ l-Awdituri, suġġett għall-prinċipji, il-kondizzjonijiet u l-limiti definiti f’din id-Deċiżjoni.
   2.   Il-Qorti ta’ l-Awdituri tista’, soġġetta għall-istess prinċipji, kondizzjonijiet u limiti, tagħti aċċess għal dokumenti lil kwalunkwe persuna naturali jew legali li ma tirrisjedix jew li m’għandiex l-uffiċċju ta’ reġistrazzjoni tagħha ġewwa Stat Membru.
   3.   Din id-Deċiżjoni tapplika għad-dokumenti kollha miżmuma mill-Qorti ta’ l-Awdituri, iġifieri, għad-dokumenti magħmula jew irċevuti minnha u li huma fil-pussess tagħha.
   4.   Din id-Deċiżjoni hija mingħajr preġudizzju għal drittijiet ta’ aċċess pubbliku għad-dokumenti miżmuma mill-Qorti ta’ l-Awdituri li jistgħu joħorġu minn strumenti tad-dritt internazzjonali jew minn atti Komunitarji li jimplimentawhom.
   Artikolu 3
   Id-Definizzjonijiet
   Għall-fini ta’ din id-Deċiżjoni:

               a)

               “dokument” ifisser kwalunkwe kontenut ikun xi jkun l-istrument tiegħu (miktub fuq karta jew maħżun f’forma elettronika jew bħala reġistrazzjoni ta’ ħoss, viżwali jew awdjoviżwali);

               b)

               “terza parti” tfisser kwalunkwe persuna naturali jew legali, jew kwalunkwe entità barra l- Qorti ta’ l-Awdituri, inklużi l-Istati Membri, istituzzjonijiet u korpi oħra tal-Komunità jew li mhumiex u pajjiżi terzi.

         Artikolu 4
   Eċċezzjonijiet
   1.   Il-Qorti ta’ l-Awdituri għandha tirriffjuta l-aċċess għal dokument meta dan idgħajjef il-protezzjoni ta’:

               a)

               l-interess pubbliku inkluż:

                           —

                           is-sigurtà pubblika,

                           —

                           kwistjonijiet militari u ta’ difiża,

                           —

                           ir-relazzjonijiet internazzjonali,

                           —

                           il-politika finanzjarja, monetarja jew ekonomika tal-Komunità jew ta’ Stat Membru;

               b)

               il-privatezza u l-integrità ta’ l-individwu, partikolarment skond il-leġiżlazzjoni tal- Komunità rigward il-protezzjoni tad-data personali.

         2.   Skond ir-regoli li jirregolaw il-kunfidenzjalità li jinsabu fl-Artikoli 143(2) u 144(1) tar-Regolament tal-Kunsill (KE, Euratom) Nru 1605/2002 u fir-Regolament Finanzjarju applikabbli għall-baġit ġenerali tal-Komunitajiet Ewropej u fid-dispożizzjonijiet korrispondenti f’instrumenti oħra tal-liġi Komunitarja, il-Qorti ta’ l-Awdituri għandha tirriffjuta l-aċċess għall-osservazzjonijiet tal-verifika tagħha. Hija tista’ wkoll tirriffjuta l-aċċess għal dokumenti wżati fil-preparazzjoni ta’ dawn l-osservazzjonijiet.
   3.   Il-Qorti ta’ l-Awdituri għandha tirriffjuta l-aċċess għal dokument meta dan idgħajjef il-protezzjoni ta’:

               —

               l-interessi kummerċjali ta’ persuna naturali jew legali, inkluża l-propjetà intellettwali,

               —

               il-proċeduri fil-qorti u parir legali,

               —

               l-ispezzjonijiet, l-investigazzjonijiet u l-verifiki.

         4.   L-aċċess għal dokument, magħmul mill-Qorti ta’ l-Awdituri għal użu intern jew irċevut minnha, li jkollu x’jaqsam ma’ materja fejn deċiżjoni ma tkunx għadha ttieħdet, għandu jiġi rrifjutat jekk il-tagħrif mgħoddi tad-dokument jikkomprometti il-proċess tat-teħid tad-deċiżjoni min-naħa tal-Qorti ta’ l-Awdituri.
   L-aċċess għal dokument li jkun fih opinjonijiet għal użu intern bħala parti minn deliberazzjonijiet u konsultazzjonijiet preliminari ġewwa l-Qorti ta’ l-Awdituri, għandu jiġi rrifjutat anke wara li d-deċiżjoni kkonċernata tkun ittieħdet jekk tali tagħrif tad-dokument jikkomprometti l-proċess tat-teħid tad-deċiżjoni min-naħa tal-Qorti ta’ l-Awdituri.
   5.   Jekk l-applikazzjoni tkun tikkonċerna dokument miżmum mill-Qorti ta’ l-Awdituri imma ta’ liema l-Qorti mhijiex l-awtriċi, il-Qorti ta’ l-Awdituri għandha tikkonferma li rċeviet l-applikazzjoni u tagħti l-isem tal-persuna, istituzzjoni jew korp lil min l-applikazzjoni għandha tiġi indirizzata.
   6.   Jekk partijiet biss tad-dokument mitlub ikunu koperti minn kwalunkwe mill-eċċezzjonijiet f’dan l-Artikolu, il-partijiet l-oħra għandhom jiġu rilaxxati.
   7.   L-eċċezzjonijiet f’dan l-Artikolu għandhom japplikaw mingħajr preġudizzju għad-dispożizzjonijiet dwar l-aċċess pubbliku għall-arkivji storiċi tal-Komunitajiet li jinsabu fir-Regolament tal-Kunsill (KEE, Euratom) Nru 354/83 (6).
   8.   Minkejja l-eċċezzjonijiet li jinsabu f’dan l-Artikolu, il-Qorti ta’ l-Awdituri tista’ tiddeċiedi li tippermetti l-aċċess għal dokument, totalment jew parzjalment, meta jkun hemm interess pubbliku li jipprevali fil-kxif tiegħu.
   Artikolu 5
   Applikazzjonijiet
   L-applikazzjonjiet għall-aċċess għal dokument għandhom isiru bil-miktub (7), jew f’kopja fissa jew elettronikament f’waħda mill-lingwi li hemm referenza għalihom f’Artikolu 314 tat-Trattat tal-KE (8) u għandhom ikunu magħmulin b’mod preċiż biżżejjed sabiex il-Qorti tkun tista’ tidentifika d-dokument. L-applikant m’huwiex obbligat li jagħti r-raġunijiet għall-applikazzjoni.
   Artikolu 6
   L-Ipproċessar ta’ l-Applikazzjonijiet inizjali
   1.   L-applikazzjonijiet għall-aċċess għal dokumenti għandu jieħu ħsiebhom id-Direttur tad-Dipartiment tar-Relazzjonijiet Esterni. Huwa għandu jibgħat irċevuta lill-applikant, jeżamina l-applikazzjoni u jiddeċiedi x’azzjoni għandha tittieħed.
   2.   Skond il-kontenut ta’ l-applikazzjoni, id-Direttur tad-Dipartiment tar-Relazzjonijiet Esterni għandu jinforma u, fejn neċessarju, jikkonsulta mal-Membru kkonċernat, mas-Segretarju Ġenerali, mas-Servizz Legali jew ma’ l-Uffiċjal għall-Proetzzjoni tad-Data qabel ma jiddeċiedi jekk id-dokument mitlub għandux jiġi rilaxxat.
   3.   Applikazzjoni għall-aċċess għal dokument għandha tiġi trattata minnufih. Fi żmien 15-il ġurnata ta’ xogħol mir-reġistrazzjoni ta’ l-applikazzjoni, il-Qorti ta’ l-Awdituri għandha jew tagħti l-aċċess għad-dokument mitlub u tipprovdi aċċess skond l-Artikolu 9 jew, b’risposta bil-miktub, tagħti r-raġunijiet għar-rifjut totali jew parzjali u tinforma lill-applikant bid-dritt tiegħu jew tagħha li jitlob lill-Qorti sabiex tirrikunsidra l-pożizzjoni tagħha skond l-Artikolu 7.
   4.   F’każ ta’ applikazzjoni li jkollha x’taqsam m’ dokument li huwa twil ħafna jew ma’ numru kbir ħafna ta’ dokumenti, il-Qorti ta’ l-Awdituri tista’ tikkonsulta ma’ l-applikant informalment, bl-iskop li tinstab soluzzjoni xierqa. F’każijiet bħal dawn, il-limitu ta’ żmien provdut f’paragrafu 3 jista’ jiġi estiż b’15-il ġurnata ta’ xogħol, provdut illi l-applikant jiġi mgħarraf bil-quddiem u li jiġu mogħtija r-raġunijiet.
   Artikolu 7
   Rikonsiderazzjoni
   1.   F’każ t’ rifjut totali jew parzjali, l-applikant jista’, fi żmien 15-il ġurnata ta’ xogħol minn meta jirċievi t-tweġiba tal-Qorti ta’ l-Awdituri, jitlob lill-Qorti sabiex tirrikunsidra l-pożizzjoni tagħha.
   2.   In-nuqqas min-naħa tal-Qorti ta’ l-Awdituri li tagħti risposta fil-limitu taż-żmien preskritt jagħti wkoll id-dritt lill-applikant sabiex jitlob ir-rikonsiderazzjoni.
   Artikolu 8
   L-Ipproċessar ta’ Talbiet għar-Rikonsiderazzjoni
   1.   Talbiet għal rikonsiderazzjoni għandhom jiġu mressqa lill-President tal-Qorti ta’ l-Awdituri. Skond il-kontenut ikkonċernat, il-President tal-Qorti ta’ l-Awdituri għandu jikkonsulta mal-Membru kkonċernat jew mas-Segretarju Ġenerali u, fejn hemm bżonn, jista’ jikkonsulta jew mas-Servizz Legali jew ma’ l-Uffiċjal għall-Protezzjoni tad-Data qabel ma jiddeċiedi jekk id-dokument mitlub għandux jiġi rilaxxat.
   2.   Talba għar-rikonsiderazzjoni għandha tiġi trattata minnufih. Sa 15-il ġurnata ta’ xogħol mir-reġistrazzjoni ta’ talba ta’ dan it-tip, il-Qorti ta’ l-Awdituri għandha jew tagħti aċċess għad-dokument mitlub u tipprovdi aċċess skond l-Artikolu 9 jew, b’risposta bil-miktub, tagħti r-raġunijiet għar-rifjut totali jew parzjali. F’każ ta’ rifjut totali jew parzjali, il-Qorti ta’ l-Awdituri għandha tinforma lill-applikant bir-rimedji li huma disponibbli għalih jew għaliha, u li huma li jistitwixxi proċeduri fil-qorti kontra l-Qorti ta’ l-Awdituri u/jew iressaq ilment quddiem l- Ombudsman, taħt il-kondizzjonijiet stabbiliti fl-Artikoli 230 u 195 tat-Trattat tal-KE, rispettivament.
   3.   F’każijiet eċċezzjonali, per eżempju fil-każ ta’ applikazzjoni li jkollha x’taqsam ma’ dokument twil ħafna jew ma’ numru kbir ħafna ta’ dokumenti, il-limitu ta’ żmien provdut f’paragrafu 2 jista’ jiġi estiż b’15-il jum ta’ xogħol, provdut illi l-applikant jiġi notifikat bil-quddiem u li jiġu mogħtija r-raġunijiet.
   4.   In-nuqqas min-naħa tal-Qorti ta’ l-Awdituri li tagħti tweġiba fil-limitu taż-żmien preskritt għandu jiġi kkunsidrat bħala risposta negattiva u jagħti d-dritt lill-applikant sabiex jirrikorri għar-rimedji li hemm referenza għalihom f’paragrafu 2.
   Artikolu 9
   L-Aċċess wara l-Applikazzjoni
   1.   L-applikant jista’ jikkonsulta dokumenti li għalihom il-Qorti ta’ l-Awdituri tkun tat l-aċċess, jew fil-bini tal-Qorti ta’ l-Awdituri fil-Lussemburgu jew billi jirċieivi kopja, inkluż, fejn din tkun disponibbli, kopja elettronika. Fl-ewwel każ, id-data u l-ħin tal-konsultazzjoni għandhom jiġu miftiehma bejn l-applikant u d-Direttur tad-Dipartiment tar-Relazzjonijiet Esterni.
   2.   L-ispejjeż biex isiru u jintbagħtu kopji jistgħu jiġu mitluba lill-applikant. Dan il-ħlas m’għandux jeċċedi l-ispiża reali tal-produzzjoni u tal-posta tal-kopji. Konsultazzjoni fuq il-post, kopji ta’ inqas minn 20 paġna A4 u aċċess dirett f’forma elettronika għandhom ikunu bla ħlas.
   3.   Jekk dokument ikun pubblikament aċċessibbli, il-Qorti ta’ l-Awdituri tista’ tissodisfa l-obligazzjoni tagħha li tagħti l-aċċess għad-dokument mitlub billi tinforma lill-applikant dwar kif dan jista’ jiksbu.
   4.   Id-dokumenti għandhom jiġu mogħtija f’verżjoni u f’format eżistenti (inkluż elettronikament jew f’format alternattiv) b’rigward għall-preferenza ta’ l-applikant. Il-Qorti ma hijiex obbligata li toħloq dokument ġdid jew li tiġbor informazzjoni fuq talba ta’ l-applikant.
   Artikolu 10
   Ir-Riproduzzjoni ta’ Dokumenti
   1.   Dokumenti rilaxxati skond din id-Deċiżjoni ma jistgħux jiġu riprodotti jew użati għal fini kummerċjali mingħajr l-awtorizazzjoni minn qabel u bil-miktub tal-Qorti ta’ l-Awdituri.
   2.   Din id-Deċiżjoni ma tippreġudikax kwalunkwe regoli li diġà jeżistu dwar id-drittijiet tal-jedd miżmumali jistgħu jillimitaw id-dritt ta’ terza parti li tirripproduċi jew tesplojta dokumenti rilaxxati.
   Artikolu 11
   Id-Dispożizzjonijiet Finali
   1.   Id-Deċiżjoni Nru 18/97 tal-Qorti ta’ l-Awdituri ta’ l-20 ta’ Frar 1997 hija mħassra.
   2.   Din id-Deċiżjoni għandha tiġi ppubblikata fil-Ġurnal Uffiċjali ta’ l-Unjoni Ewropea.
   3.   Hija għandha tidħol fis-seħħ fl-ewwel ġurnata tax-xahar li jsegwi l-adozzjoni tagħha.

      Magħmula fil-Lussemburgu, nhar l-10 ta’ Marzu 2005.

            Għall-Qorti ta’ l-Awdituri

         Hubert WEBER

            President

      (1)  ĠU L 18, ta’ l-20.1.2005, p. 1.

      (2)  ĠU L 248, tas-16.9.2002, p. 1.

      (3)  ĠU L 173, tas-27.6.2001, p. 5.

      (4)  ĠU L 145, tal-31.5.2001, p. 43.

      (5)  ĠU C 295, tat-23.9.1998, p. 1.

      (6)  Regolament tal-Kunsill (KEE, Euratom) Nru 354/83 emendat mir-Regolament tal-Kunsill (KE, Euratom) Nru 1700/2003 (ĠU L 243, tas-27.9.2003, p. 1).

      (7)  Indirizzati lill-Qorti Ewropea ta' l-Awdituri, Direttur tad-Dipartiment tar-Relazzjonijiet Esterni, 12 rue Alcide De Gasperi, L-1615 Lussemburgu. Fax: (+352) 439 342, E-mail: Euraud@eca.eu.int.

      (8)  Fil-preżent: iċ-Ċek, id-Daniż, l-Olandiż, l-Ingliż, l-Estonjan, il-Finlandiż, il-Franċiż, il-Ġermaniż, il-Grieg, l-Ungeriż, l-Irlandiż, it-Taljan, il-Latvjan, il-Litwan, il-Malti, il-Pollakk, il-Portugiż, is-Slovakk, is-Sloven, l-Ispanjol u l-Iżvediż.


title: 2014/579/UE: Deċiżjoni tal-Parlament Ewropew tat- 3 ta’ April 2014 dwar il-kwittanza għall-implimentazzjoni tal-baġit tal-Aġenzija Ewropea għall-Ambjent għas-sena finanzjarja 2012

text:
               5.9.2014

               MT

               Il-Ġurnal Uffiċjali tal-Unjoni Ewropea

               L 266/206

         DEĊIŻJONI TAL-PARLAMENT EWROPEW
   tat-3 ta’ April 2014
   dwar il-kwittanza għall-implimentazzjoni tal-baġit tal-Aġenzija Ewropea għall-Ambjent għas-sena finanzjarja 2012
   (2014/579/UE)
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Aġenzija Ewropea għall-Ambjent għas-sena finanzjarja 2012,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea għall-Ambjent għas-sena finanzjarja 2012, flimkien mat-tweġibiet tal-Aġenzija (1),

               —

               wara li kkunsidra r-rakkomandazzjoni tal-Kunsill tat-18 ta’ Frar 2014 (05849/2014 — C7-0054/2014),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 208 tiegħu,

               —

               wara li kkunsidra r-Regolament (KE) Nru 401/2009 tal-Parlament Ewropew u tal-Kunsill tat-23 ta’ April 2009 dwar l-Aġenzija Ewropea għall-Ambjent u n-Netwerk Ewropew ta’ Informazzjoni u Osservazzjoni tal-Ambjent (4), u b’mod partikolari l-Artikolu 13 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (5),

               —

               wara li kkunsidra r-Regolament ta’ Delega tal-Kummissjoni (UE) Nru 1271/2013 tat-30 ta’ Settembru 2013 dwar Regolament Finanzjarju ta’ qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (6), u b’mod partikolari l-Artikolu 108 tiegħu,

               —

               wara li kkunsidra r-Regola 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Ambjent, is-Saħħa Pubblika u s-Sikurezza tal-Ikel (A7-0235/2014),

               1.

               Jagħti l-kwittanza lid-Direttur Eżekuttiv tal-Aġenzija Ewropea għall-Ambjent għall-implimentazzjoni tal-baġit tal-Aġenzija għas-sena finanzjarja 2012;

               2.

               Jippreżenta l-kummenti tiegħu fir-riżoluzzjoni t’hawn taħt;

               3.

               Jagħti istruzzjonijiet lill-President tiegħu biex jgħaddi din id-deċiżjoni, kif ukoll ir-riżoluzzjoni li hi parti integrali minnha, lid-Direttur Eżekuttiv tal-Aġenzija Ewropea għall-Ambjent, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 365, 13.12.2013, p. 106.

      (2)  ĠU L 248, 16.9.2002, p. 1.

      (3)  ĠU L 298, 26.10.2012, p. 1.

      (4)  ĠU L 126, 21.5.2009, p. 13.

      (5)  ĠU L 357, 31.12.2002, p. 72.

      (6)  ĠU L 328, 7.12.2013, p. 42.


Avviż Legali Importanti

|

32006D0695

Deċiżjoni tal-Kunsill tas- 17 ta’ Lulju 2006 dwar l-iffirmar u l-applikazzjoni provviżorja tal-Ftehim bejn il-Komunità Ewropea u r-Repubblika tal-Maldivi dwar ċerti aspetti tas-servizzi ta' l-ajru

Official Journal L 286 , 17/10/2006 P. 0019 - 0019 Official Journal L 200 , 01/08/2007 P. 0041 - 0041

		20060717Deċiżjoni tal-Kunsilltas- 17 ta’ Lulju 2006dwar l-iffirmar u l-applikazzjoni provviżorja tal-Ftehim bejn il-Komunità Ewropea u r-Repubblika tal-Maldivi dwar ċerti aspetti tas-servizzi ta' l-ajru(2006/695/KE)IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 80(2) flimkien ma' l-ewwel sentenza ta' l-ewwel subparagrafu ta' l-Artikolu 300(2) tiegħu,Wara li kkunsidra l-proposta mill-Kummissjoni,Billi:(1) Fil- 5 ta' Ġunju 2003, il-Kunsill awtorizza lill-Kummissjoni tiftaħ negozjati ma' pajjiżi terzi dwar is-sostituzzjoni ta' ċerti dispożizzjonijiet fi ftehimiet bilaterali eżistenti bi ftehim Komunitarju.(2) F'isem il-Komunità, il-Kummissjoni nnegozjat Ftehim mar-Repubblika tal-Maldivi dwar ċerti aspetti tas-servizzi ta' l-ajru konformement mal-mekkaniżmi u d-direttivi fl-Anness mad-Deċiżjoni tal-Kunsill li tawtorizza lill-Kummissjoni tiftaħ negozjati ma' pajjiżi terzi dwar is-sostituzzjoni ta' ċerti dispożizzjonijiet fi ftehimiet bilaterali eżistenti bi ftehim Komunitarju.(3) Suġġett għall-konklużjoni eventwali tiegħu f'data aktar 'il quddiem, il-Ftehim negozjat mill-Kummissjoni għandu jiġi ffirmat u applikat provviżorjament,IDDEĊIEDA KIF ĠEJ:Artikolu 1L-iffirmar tal-Ftehim bejn il-Komunità Ewropea u r-Repubblika tal-Maldivi dwar ċerti aspetti tas-servizzi ta' l-ajru huwa b'dan approvat f'isem il-Komunità, suġġett għad-Deċiżjoni tal-Kunsill dwar il-konklużjoni ta' l-imsemmi Ftehim.It-test tal-Ftehim huwa mehmuż ma' din id-Deċiżjoni.Artikolu 2Il-President tal-Kunsill b'dan qed jiġi awtorizzat jinnomina l-persuna jew persuni li jkollhom is-setgħa li jiffirmaw il-Ftehim f'isem il-Komunità, suġġett għall-konklużjoni tiegħu.Artikolu 3Sa meta jidħol fis-seħħ, il-Ftehim għandu jkun applikat b'mod provviżorju mill-ewwel jum ta' l-ewwel xahar wara d-data li fiha l-Partijiet ikunu nnotifikaw lil xulxin bit-tlestija tal-proċeduri meħtieġa għal dan il-għan.Artikolu 4Il-President tal-Kunsill huwa b'dan awtorizzat jagħmel in-notifika prevista fl-Artikolu 9(2) tal-Ftehim.Magħmul fi Brussel, 17 ta’ Lulju 2006.Għall-KunsillIl-PresidentE. Tuomioja--------------------------------------------------